ai4bharat/Pralekha huggingface dataset:
ਵਿੱਤ ਮੰਤਰਾਲਾ
‘ਸਿਹਤ ਅਤੇ ਸਿੱਖਿਆ ਸੈੱਸ’ ਨੂੰ ਕਾਰੋਬਾਰ ਖਰਚ ਦੇ ਰੂਪ ਵਿੱਚ ਆਗਿਆ ਨਹੀਂ
ਖਾਸ ਸਰਕਾਰੀ ਭਲਾਈ ਪ੍ਰੋਗਰਾਮਾਂ ਦੇ ਵਿੱਤ ਪੋਸ਼ਣ ਦੇ ਲਈ ਸਿਹਤ ਅਤੇ ਸਿੱਖਿਆ ਸੈੱਸ ਨੂੰ ਇੱਕ ਐਡੀਸ਼ਨਲ ਸਰਚਾਰਜ ਦੇ ਰੂਪ ਵਿੱਚ ਲਾਗੂ ਕੀਤਾ ਗਿਆ ਹੈ
‘ਸਿਹਤ ਅਤੇ ਸਿੱਖਿਆ ਸੈੱਸ’ ਨੂੰ ਕਾਰੋਬਾਰ ਖਰਚ ਦੇ ਰੂਪ ਵਿੱਚ ਆਗਿਆ ਨਹੀਂ ਦਿੱਤੀ ਗਈ ਹੈ। ਕੇਂਦਰੀ ਵਿੱਤ ਤੇ ਕਾਰਪੋਰੇਟ ਮਾਮਲੇ ਮੰਤਰੀ ਸ਼੍ਰੀਮਤੀ, ਨਿਰਮਲਾ ਸੀਤਾਰਮਣ ਨੇ ਅੱਜ ਸੰਸਦ ਵਿੱਚ ਕੇਂਦਰੀ ਬਜਟ 2022-23 ਪੇਸ਼ ਕਰਦੇ ਹੋਏ ਸਪਸ਼ਟ ਕੀਤਾ।
ਕੇਂਦਰੀ ਵਿੱਤ ਮੰਤਰੀ ਨੇ ਕਿਹਾ ਕਿ ਇਨਕਮ ਟੈਕਸ ਕਾਰੋਬਾਰੀ ਆਮਦਨ ਦੀ ਗਣਨਾ ਦੇ ਲਈ ਆਗਿਆ ਪ੍ਰਾਪਤ ਖਰਚ ਨਹੀਂ ਹੈ। ਇਸ ਵਿੱਚ ਟੈਕਸ ਦੇ ਨਾਲ-ਨਾਲ ਸਰਚਾਰਜ ਸ਼ਾਮਲ ਹਨ।
ਉਨ੍ਹਾਂ ਨੇ ਦੱਸਿਆ ਕਿ ਸਿਹਤ ਅਤੇ ਸਿੱਖਿਆ ਸੈੱਸ ਨੂੰ ਖਾਸ ਸਰਕਾਰੀ ਭਲਾਈ ਪ੍ਰੋਗਰਾਮਾਂ ਦੇ ਵਿੱਤ ਪੋਸ਼ਣ ਦੇ ਲਈ ਕਰਦਾਤਾ ‘ਤੇ ਇੱਕ ਐਡੀਸ਼ਨਲ ਸਰਚਾਰਜ ਦੇ ਰੂਪ ਵਿੱਚ ਲਾਗੂ ਕੀਤਾ ਗਿਆ ਹੈ। ਇਹ ਦੇਖਦੇ ਹੋਏ ਕਿ ਕੁਝ ਅਦਾਲਤਾਂ ਨੇ ਸਿਹਤ ਅਤੇ ਸਿੱਖਿਆ ਸੈੱਸ ਨੂੰ ਕਾਰੋਬਾਰੀ ਆਮਦਨ ਦੇ ਰੂਪ ਵਿੱਚ ਆਗਿਆ ਦਿੱਤੀ ਹੈ ਜੋ ਕਿ ਵਿਧਾਨਕ ਆਸ਼ੇ ਦੇ ਖ਼ਿਲਾਫ਼ ਹੈ। ਕੇਂਦਰੀ ਵਿੱਤ ਮੰਤਰੀ ਨੇ ਦੁਹਰਾਇਆ ਕਿ ਆਮਦਨ ਅਤੇ ਲਾਭ ‘ਤੇ ਕੋਈ ਸਰਚਾਰਜ ਜਾਂ ਸੈੱਸ ਕਾਰੋਬਾਰ ਖਰਚ ਦੇ ਰੂਪ ਵਿੱਚ ਇਜਾਜ਼ਤ ਯੋਗ ਨਹੀਂ ਹੈ।
ਸੰਘ ਲੋਕ ਸੇਵਾ ਕਮਿਸ਼ਨ 
ਯੂਨੀਅਨ ਪਬਲਿਕ ਸਰਵਿਸ ਕਮਿਸ਼ਨ ਨੇ 2 ਜੁਲਾਈ, 2023 ਨੂੰ ਕਮਿਸ਼ਨ ਦੁਆਰਾ ਕਰਵਾਈ ਗਈ ਅਸਿਸਟੈਂਟ ਪ੍ਰੋਵੀਡੈਂਟ ਫੰਡ ਕਮਿਸ਼ਨਰ  ਪ੍ਰੀਖਿਆ ਵਿੱਚ ਬੇਨਿਯਮੀਆਂ ਬਾਰੇ ਸੋਸ਼ਲ ਮੀਡੀਆ 'ਤੇ ਫੈਲ ਰਹੀਆਂ ਅਫਵਾਹਾਂ ਦਾ ਖੰਡਨ ਕੀਤਾ
ਯੂਨੀਅਨ ਪਬਲਿਕ ਸਰਵਿਸ ਕਮਿਸ਼ਨ ਦਾ ਕਹਿਣਾ ਹੈ ਕਿ ਹਰੇਕ ਪੜਾਅ 'ਤੇ ਯੋਗ ਅਤੇ ਅਯੋਗ ਉਮੀਦਵਾਰਾਂ ਦੀਆਂ ਮੈਰਿਟ ਪੋਜ਼ੀਸ਼ਨਾਂ ਦਾ ਕ੍ਰਮ ਸਹੀ ਹੈ ਅਤੇ ਪ੍ਰੀਖਿਆਰਥੀਆਂ ਦੇ ਪ੍ਰਦਰਸ਼ਨ ਦੇ ਅਨੁਸਾਰ ਹੈ
ਯੂਨੀਅਨ ਪਬਲਿਕ ਸਰਵਿਸ ਕਮਿਸ਼ਨ ਦੁਆਰਾ 2 ਜੁਲਾਈ, 2023 ਨੂੰ ਕਰਵਾਈ ਗਈ ਅਸਿਸਟੈਂਟ ਪ੍ਰੋਵੀਡੈਂਟ ਫੰਡ ਕਮਿਸ਼ਨਰ  ਪ੍ਰੀਖਿਆ ਵਿੱਚ ਬੇਨਿਯਮੀਆਂ ਬਾਰੇ ਸੋਸ਼ਲ ਮੀਡੀਆ ਵਿੱਚ ਅਫਵਾਹਾਂ ਫੈਲ ਰਹੀਆਂ ਹਨ। ਪ੍ਰੀਖਿਆ ਦੇ ਆਯੋਜਨ ਤੋਂ ਬਾਅਦ ਪ੍ਰਸ਼ਨ ਪੱਤਰਾਂ ਦੇ ਕੁਝ ਹਿੱਸੇ ਦੀਆਂ ਤਸਵੀਰਾਂ ਵੱਖ-ਵੱਖ ਸੋਸ਼ਲ ਮੀਡੀਆ ਪੋਰਟਲ 'ਤੇ ਅਪਲੋਡ ਕੀਤੀਆਂ ਗਈਆਂ ਹਨ। ਉਸ ਸਮੇਂ ਤੱਕ ਪ੍ਰੀਖਿਆ ਦੇਣ ਵਾਲੇ ਸਾਰੇ ਉਮੀਦਵਾਰਾਂ ਦੇ ਹੱਥ ਲੱਖਾਂ ਪ੍ਰਸ਼ਨ ਪੱਤਰ ਆ ਚੁੱਕੇ ਸਨ ਅਤੇ ਕਮਿਸ਼ਨ ਨੇ ਪ੍ਰਸ਼ਨ ਪੱਤਰ ਵੈੱਬਸਾਈਟ 'ਤੇ ਵੀ ਅਪਲੋਡ ਕਰ ਦਿੱਤਾ ਸੀ। ਇਸ ਲਈ, ਅਜਿਹੇ ਇਨਪੁਟਸ ਨਾ ਤਾਂ ਭਰੋਸੇਯੋਗ ਹਨ ਅਤੇ ਨਾ ਹੀ ਕਮਿਸ਼ਨ ਦੀ ਤਰਫੋਂ ਕਾਰਵਾਈਯੋਗ ਹਨ।
ਫਿਰ ਵੀ, ਕਮਿਸ਼ਨ ਨੇ ਇਸ ਘਟਨਾ ਦਾ ਨੋਟਿਸ ਲਿਆ ਅਤੇ ਦੇਸ਼ ਭਰ ਦੇ ਸਾਰੇ ਕੇਂਦਰਾਂ ਵਿੱਚ ਪ੍ਰੀਖਿਆ ਪ੍ਰਕਿਰਿਆਵਾਂ ਦੀ ਢੁਕਵੀਂ ਜਾਂਚ ਕੀਤੀ। ਕੁਝ ਵੀ ਸ਼ੱਕੀ ਨਹੀਂ ਮਿਲਿਆ। ਇਸ ਤੋਂ ਇਲਾਵਾ, ਬਹੁਤ ਹੀ ਸਾਵਧਾਨੀ ਦੇ ਤੌਰ 'ਤੇ, ਇਸ ਨੇ ਕਿਸੇ ਵੀ ਅਸਧਾਰਨ ਰੁਝਾਨ ਦਾ ਪਤਾ ਲਗਾਉਣ ਲਈ ਮੈਰਿਟ ਸੂਚੀ ਦੇ ਸਾਰੇ ਪੱਧਰਾਂ 'ਤੇ ਪ੍ਰੀਖਿਆ ਦੇ ਨਤੀਜਿਆਂ ਦੇ ਡੇਟਾ ਦਾ ਵਿਸ਼ਲੇਸ਼ਣ ਕੀਤਾ। ਇਹ ਸਪੱਸ਼ਟ ਤੌਰ 'ਤੇ ਪਾਇਆ ਗਿਆ ਹੈ ਕਿ ਹਰੇਕ ਪੜਾਅ 'ਤੇ ਯੋਗ ਅਤੇ ਅਯੋਗ ਉਮੀਦਵਾਰਾਂ ਦੀ ਮੈਰਿਟ ਦਾ ਕ੍ਰਮ ਪ੍ਰੀਖਿਆਰਥੀਆਂ ਦੀ ਕਾਰਗੁਜ਼ਾਰੀ ਅਨੁਸਾਰ ਹੈ।
ਜਿੱਥੋਂ ਤੱਕ ਕੁਝ ਕੇਂਦਰਾਂ ਤੋਂ ਕੁਆਲੀਫਾਈ ਕਰਨ ਵਾਲੇ ਵਧੇਰੇ ਉਮੀਦਵਾਰਾਂ ਦਾ ਸਬੰਧ ਹੈ, ਇਹ ਕਿਹਾ ਗਿਆ ਹੈ ਕਿ ਓਪਨ ਮੁਕਾਬਲਿਆਂ ਵਿੱਚ ਅਜਿਹਾ ਕੁਝ ਵੀ ਅਸਧਾਰਨ ਨਹੀਂ ਹੈ। ਅਨੁਪਾਤ ਦੇ ਅਧਾਰ 'ਤੇ ਕੋਈ ਵੀ ਦੋ ਪ੍ਰੀਖਿਆਵਾਂ ਦੀ ਤੁਲਨਾ ਨਹੀਂ ਕੀਤੀ ਜਾ ਸਕਦੀ, ਇੱਥੋਂ ਤੱਕ ਕਿ ਵੱਖੋ-ਵੱਖ ਸਾਲਾਂ ਵਿੱਚ ਇੱਕੋ ਪ੍ਰੀਖਿਆ ਵੱਖ-ਵੱਖ ਅੰਕੜੇ ਪੇਸ਼ ਕਰਦੀ ਹੈ।
ਘਟਨਾਵਾਂ ਅਤੇ ਅੰਕੜਿਆਂ ਦੇ ਵਿਸਤ੍ਰਿਤ ਅਤੇ ਡੂੰਘੇ ਵਿਸ਼ਲੇਸ਼ਣ ਦੇ ਅਧਾਰ 'ਤੇ, ਕਮਿਸ਼ਨ ਦਾ ਦ੍ਰਿੜ ਵਿਚਾਰ ਹੈ ਕਿ ਸੋਸ਼ਲ ਮੀਡੀਆ 'ਤੇ ਫੈਲ ਰਹੀਆਂ ਅਫਵਾਹਾਂ ਬੇਬੁਨਿਆਦ ਅਤੇ ਕਿਸੇ ਯੋਗਤਾ ਤੋਂ ਬਗੈਰ ਹਨ।
ਹੁਨਰ ਵਿਕਾਸ ਤੇ ਉੱਦਮ ਮੰਤਰਾਲਾ
ਆਤਮਨਿਰਭਰ ਸਕਿੱਲਡ ਇੰਪਲਾਈ-ਇੰਪਲਾਇਰ ਮੈਪਿੰਗ  ਪੋਰਟਲ
ਹੁਨਰ ਵਿਕਾਸ ਅਤੇ ਉੱਦਮਤਾ ਮੰਤਰਾਲੇ ਨੇ ਆਤਮਨਿਰਭਰ ਸਕਿੱਲਡ ਇੰਪਲਾਈ-ਇੰਪਲਾਇਰ ਮੈਪਿੰਗ  ਪੋਰਟਲ ਲਾਂਚ ਕੀਤਾ ਹੈ, ਜੋ ਕਿ ਸਕਿੱਲਡ ਕਰਮਚਾਰੀਆਂ ਦੀ ਡਾਇਰੈਕਟਰੀ ਵਜੋਂ ਕੰਮ ਕਰਦਾ ਹੈ। ਇਸ ਦਾ ਉਦੇਸ਼ ਇੱਕ ਅਜਿਹਾ ਪਲੈਟਫਾਰਮ ਪ੍ਰਦਾਨ ਕਰਨਾ ਹੈ ਜੋ ਮਾਰਕਿਟ ਦੀ ਮੰਗ ਦੇ ਨਾਲ ਕੌਸ਼ਲ ਸੰਪੰਨ ਕਰਮਚਾਰੀਆਂ ਦੀ ਸਪਲਾਈ ਨਾਲ ਮੇਲ ਖਾਂਦਾ ਹੈ, ਜਿਸ ਨਾਲ ਨੌਜਵਾਨਾਂ ਲਈ ਬਿਹਤਰ ਆਜੀਵਕਾ ਦੇ ਮੌਕੇ ਅਤੇ ਰੋਜ਼ਗਾਰ-ਪ੍ਰਦਾਤਾਵਾਂ ਨੂੰ ਤਿਆਰ ਸਕਿੱਲਡ ਮਾਨਵ ਸ਼ਕਤੀ ਦੀ ਉਪਲੱਬਧਤਾ ਦੀ ਸੁਵਿਧਾ ਮਿਲਦੀ ਹੈ। ਏਐੱਸਈਈਐੱਮ  ਪੋਰਟਲ ਦਾ ਪ੍ਰਬੰਧਨ ਮੰਤਰਾਲੇ ਦੀ ਅਗਵਾਈ ਹੇਠ ਰਾਸ਼ਟਰੀ ਹੁਨਰ ਵਿਕਾਸ ਨਿਗਮ  ਦੁਆਰਾ ਕੀਤਾ ਜਾ ਰਿਹਾ ਹੈ। 16.07.2021 ਤੱਕ, ਏਐੱਸਈਈਐੱਮ ਪੋਰਟਲ 'ਤੇ 1.3 ਕਰੋੜ ਉਮੀਦਵਾਰ ਰਜਿਸਟਰ ਕੀਤੇ ਗਏ ਹਨ, ਜਿਨ੍ਹਾਂ ਵਿੱਚ ਸਿੱਧੇ ਤੌਰ 'ਤੇ ਰਜਿਸਟਰਡ ਉਮੀਦਵਾਰ ਅਤੇ ਸਕਿੱਲ ਇੰਡੀਆ ਪੋਰਟਲ  'ਤੇ ਰਜਿਸਟਰਡ ਉਮੀਦਵਾਰ ਸ਼ਾਮਲ ਹਨ।
ਏਐੱਸਈਈਐੱਮ ਪੋਰਟਲ ਦਾ ਉਦੇਸ਼ ਇੱਕ ਅਜਿਹਾ ਪਲੈਟਫਾਰਮ ਪ੍ਰਦਾਨ ਕਰਨਾ ਹੈ ਜੋ ਮਾਰਕਿਟ ਦੀ ਮੰਗ ਦੇ ਨਾਲ ਸਕਿੱਲਡ ਕਰਮਚਾਰੀਆਂ ਦੀ ਸਪਲਾਈ ਨਾਲ ਮੇਲ ਖਾਂਦਾ ਹੈ, ਇਸ ਤਰ੍ਹਾਂ ਪ੍ਰਵਾਸੀਆਂ ਸਮੇਤ ਨੌਜਵਾਨਾਂ ਲਈ ਬਿਹਤਰ ਆਜੀਵਿਕਾ ਦੇ ਮੌਕੇ ਅਤੇ ਰੋਜ਼ਗਾਰ-ਪ੍ਰਦਾਤਾਵਾਂ ਨੂੰ ਤਿਆਰ ਸਕਿੱਲਡ ਮਾਨਵ ਸ਼ਕਤੀ ਦੀ ਉਪਲੱਬਧਤਾ ਦੀ ਸੁਵਿਧਾ ਮਿਲਦੀ ਹੈ। ਇਸ ਸਮੇਂ, ਏਐੱਸਈਈਐੱਮ 'ਤੇ ਤਕਰੀਬਨ 10 ਲੱਖ ਪ੍ਰਵਾਸੀਆਂ ਦਾ ਡੇਟਾ/ਪ੍ਰੋਫਾਈਲ ਉਪਲੱਬਧ ਹੈ।
ਏਐੱਸਈਈਐੱਮ ਵਿੱਚ ਹਿਤਧਾਰਕਾਂ ਦੇ ਆਪਸੀ ਤਾਲਮੇਲ ਲਈ ਤਿੰਨ ਆਈਟੀ ਅਧਾਰਿਤ ਏਆਈ  ਸੰਚਾਲਿਤ ਇੰਟਰਫੇਸ ਸ਼ਾਮਲ ਹਨ:
• ਸ਼ਖ਼ਸੀਅਤ ਦੇ ਆਧਾਰ 'ਤੇ ਮਸ਼ੀਨ ਲਰਨਿੰਗ ਅਤੇ ਆਟੋਮੇਟਿਡ ਮੈਚਿੰਗ ਦੀ ਵਰਤੋਂ ਕਰਦੇ ਹੋਏ ਹਾਈਪਰ ਲੋਕਲ ਨੌਕਰੀਆਂ ਤੱਕ ਪਹੁੰਚ ਵਾਲੇ ਵਿਅਕਤੀਆਂ ਲਈ ਨੌਕਰੀ ਦੀ ਅਰਜ਼ੀ।
• ਮੌਜੂਦਾ ਅਤੇ ਭਵਿੱਖ ਦੀ ਮੰਗ ਦੀ ਭਵਿੱਖਬਾਣੀ ਕਰਨ ਲਈ ਰੋਜ਼ਗਾਰ-ਦਾਤਾਵਾਂ ਲਈ ਇੱਕ ਮੰਗ ਅਤੇ ਮੁਹਿੰਮ ਪ੍ਰਬੰਧਨ ਪ੍ਰਣਾਲੀ।
• ਵਿਸ਼ਲੇਸ਼ਣ ਅਤੇ ਸੂਝ ਲਈ ਇੱਕ ਪ੍ਰਬੰਧਨ ਡੈਸ਼ਬੋਰਡ। ਇਸ ਦੀ ਵਰਤੋਂ ਭਵਿੱਖ ਦੇ ਫੈਸਲੇ ਲੈਣ ਲਈ ਵੀ ਕੀਤੀ ਜਾ ਸਕਦੀ ਹੈ।
ਡੇਟਾ ਦੀ ਸ਼ੁੱਧਤਾ ਅਤੇ ਡੇਟਾ ਸੁਰੱਖਿਆ ਨੂੰ ਬਣਾਈ ਰੱਖਣ ਲਈ ਸਾਰਾ ਡੇਟਾ ਐੱਨਐੱਸਡੀਸੀ ਦੀ ਮਲਕੀਅਤ ਅਤੇ ਪ੍ਰਬੰਧਿਤ ਸਰਵਰਾਂ 'ਤੇ ਰੱਖਿਆ ਜਾਂਦਾ ਹੈ। ਇਸ ਤੋਂ ਇਲਾਵਾ, ਉਪਭੋਗਤਾਵਾਂ ਨੂੰ ਰਜਿਸਟਰੇਸ਼ਨ ਦੇ ਸਮੇਂ ਉਪਭੋਗਤਾ ਦੁਆਰਾ ਪ੍ਰਦਾਨ ਕੀਤੇ ਗਏ ਵੇਰਵਿਆਂ ਨੂੰ ਪ੍ਰਮਾਣਿਤ ਕਰਨ ਦੇ ਬਾਅਦ ਹੀ ਸਿਸਟਮ ਤੱਕ ਪਹੁੰਚ ਪ੍ਰਦਾਨ ਕੀਤੀ ਜਾਂਦੀ ਹੈ।
ਇਹ ਜਾਣਕਾਰੀ ਹੁਨਰ ਵਿਕਾਸ ਅਤੇ ਉੱਦਮਤਾ ਰਾਜ ਮੰਤਰੀ ਸ਼੍ਰੀ ਰਾਜੀਵ ਚੰਦਰਸ਼ੇਖਰ ਨੇ ਅੱਜ ਲੋਕ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਅੰਤਰਰਾਸ਼ਟਰੀ ਸੌਰ ਗਠਬੰਧਨ ਵਿੱਚ ਸੰਯੁਕਤ ਰਾਜ ਅਮਰੀਕਾ ਦਾ ਸੁਆਗਤ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਅੰਤਰਰਾਸ਼ਟਰੀ ਸੌਰ ਗਠਬੰਧਨ ਵਿੱਚ ਸੰਯੁਕਤ ਰਾਜ ਅਮਰੀਕਾ ਦਾ ਸੁਆਗਤ ਕੀਤਾ ਹੈ। ਸ਼੍ਰੀ ਮੋਦੀ ਨੇ ਇਸ ਫ਼ੈਸਲੇ ਦੇ ਲਈ ਅਮਰੀਕਾ ਦੇ ਰਾਸ਼ਟਰਪਤੀ ਸ਼੍ਰੀ ਜੋਅ ਬਾਇਡਨ ਦਾ ਵੀ ਧੰਨਵਾਦ ਕੀਤਾ।
ਜਲਵਾਯੂ ਦੇ ਲਈ ਅਮਰੀਕਾ ਦੇ ਰਾਸ਼ਟਰਪਤੀ ਦੇ ਵਿਸ਼ੇਸ਼ ਦੂਤ ਸ਼੍ਰੀ ਜੌਨ ਕੇਰੀ ਦੇ ਟਵੀਟ ਦੇ ਜਵਾਬ ਵਿੱਚ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਅਦਭੁਤ ਖ਼ਬਰ @ClimateEnvoy! ਮੈਂ @POTUS ਦਾ ਧੰਨਵਾਦ ਕਰਦਾ ਹਾਂ ਅਤੇ ਸੰਯੁਕਤ ਰਾਜ ਅਮਰੀਕਾ ਦਾ @isolaralliance ਵਿੱਚ ਪੂਰੇ ਮਨ ਤੋਂ ਸੁਆਗਤ ਕਰਦਾ ਹਾਂ। ਟਿਕਾਊ ਗ੍ਰਹਿ ਦੇ ਲਈ ਸੌਰ ਊਰਜਾ ਦਾ ਉਪਯੋਗ ਕਰਨ ਦੇ ਸਾਡੀ ਸਾਂਝੀ ਖੋਜ ਦੇ ਪ੍ਰਤੀ ਗਠਬੰਧਨ ਨੂੰ ਇਹ ਹੋਰ ਮਜ਼ਬੂਤ ਕਰੇਗਾ।”
https://twitter.com/narendramodi/status/1458475230872014854
ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲਾ
ਕੇਂਦਰ ਨੇ ਐਨਐਫਐਸਏ / ਪੀਐੱਮ -ਜੀਕੇਏਵਾਈ -III ਦੇ ਤਹਿਤ ਅਨਾਜ ਦੀ ਸੁਰੱਖਿਅਤ ਅਤੇ ਸਮੇਂ ਸਿਰ ਵੰਡ ਨੂੰ ਯਕੀਨੀ ਬਣਾਉਣ ਲਈ ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਵਾਜਬ ਕੀਮਤਾਂ ਵਾਲੀਆਂ ਰਾਸ਼ਨ ਦੀਆਂ ਦੁਕਾਨਾਂ ਦੇਰ ਤੱਕ ਅਤੇ ਹਫ਼ਤਾਭਰ ਖੁੱਲ੍ਹੀਆਂ ਰੱਖਣ ਦੀ ਹਦਾਇਤ ਕੀਤੀ
ਕੁਝ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵਿੱਚ ਚੱਲ ਰਹੀ ਤਾਲਾਬੰਦੀ ਦੇ ਮੱਦੇਨਜ਼ਰ, ਵਾਜਬ ਮੁੱਲ ਦੀਆਂ ਦੁਕਾਨਾਂ  ਦੇ ਕੰਮਕਾਜੀ ਸਮੇਂ ਵਿੱਚ ਕਮੀ ਆ ਸਕਦੀ ਹੈ, ਜਿਸ ਕਰਕੇ 15 ਮਈ, 2021 ਨੂੰ ਖੁਰਾਕ ਅਤੇ ਜਨਤਕ ਵੰਡ ਵਿਭਾਗ ਦੁਆਰਾ ਸਾਰੇ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਇੱਕ ਐਡਵਾਇਜ਼ਰੀ ਜਾਰੀ ਕੀਤੀ ਗਈ ਹੈ। ਇਸ ਮੁਤਾਬਕ ਪੀਐੱਮਜੀਕੇ-III ਅਤੇ ਐਨਐੱਫਐੱਸਏ ਦੇ ਲਾਭਪਾਤਰੀਆਂ ਨੂੰ ਅਨਾਜ ਉਪਲੱਬਧ ਕਰਾਉਣ ਲਈ ਵਾਜਬ ਕੀਮਤ ਦੀਆਂ ਦੁਕਾਨਾਂ ਨੂੰ ਮਹੀਨੇ ਦੇ ਸਾਰੇ ਦਿਨ ਖੁੱਲਾ ਰੱਖਣ ਦੀ ਸਲਾਹ ਦਿੱਤੀ ਗਈ ਹੈ ਅਤੇ ਨਾਲ ਹੀ ਹਫ਼ਤੇ ਦੇ ਸਾਰੇ ਦਿਨ ਕੋਵਿਡ -19 ਪ੍ਰੋਟੋਕੋਲ ਅਨੁਸਾਰ ਸਮਾਜਿਕ ਦੂਰੀ / ਪਾਲਣਾ ਕਰਦਿਆਂ ਦਿਨ ਭਰ ਇਸ ਪ੍ਰਕਿਰਿਆ ਨੂੰ ਜਾਰੀ ਰੱਖਣ ਲਈ ਕਿਹਾ ਗਿਆ ਹੈ। ਇਸ ਦੀ ਸਹੂਲਤ ਲਈ, ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਬੇਨਤੀ ਕੀਤੀ ਗਈ ਹੈ ਕਿ ਵਾਜਬ ਕੀਮਤ ਦੀਆਂ ਦੁਕਾਨਾਂ ਨੂੰ ਨਿਯਮਤ ਬਾਜ਼ਾਰ ਖੋਲ੍ਹਣ ਦੇ ਸੀਮਤ ਘੰਟਿਆਂ ਤੋਂ ਛੋਟ ਦਿੱਤੀ ਜਾਵੇ।
ਉਪਰੋਕਤ ਉਪਾਅ ਇਹ ਸੁਨਿਸ਼ਚਿਤ ਕਰੇਗਾ ਕਿ ਪੀਐੱਮਜੀਕੇ-III ਅਤੇ ਐਨਐੱਫਐੱਸਏ ਅਧੀਨ ਅਨਾਜ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੁਆਰਾ ਸਾਰੇ ਲਾਭਪਾਤਰੀਆਂ ਨੂੰ ਸਹੀ ਢੰਗ ਨਾਲ ਕੋਵਿਡ -19 ਪ੍ਰੋਟੋਕੋਲ ਦੀ ਪਾਲਣਾ ਕਰਦੇ ਹੋਏ ਵੰਡ ਕੀਤੀ ਜਾਵੇ। ਸਾਰੇ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਬੇਨਤੀ ਕੀਤੀ ਗਈ ਹੈ ਕਿ ਲਾਭਪਾਤਰੀਆਂ ਨੂੰ ਕੋਈ ਮੁਸ਼ਕਲ ਪੇਸ਼ ਕੀਤੇ ਬਿਨਾਂ ਉਨ੍ਹਾਂ ਦੇ ਐਫਪੀਐੱਸ 'ਤੇ ਅਨਾਜ ਦੀ ਸਮੇਂ ਸਿਰ ਵੰਡ ਲਈ ਲੋੜੀਂਦੇ ਕਦਮ ਚੁੱਕਣ ਅਤੇ ਇਸ ਸਬੰਧ ਵਿੱਚ ਚੁੱਕੇ ਉਪਾਵਾਂ ਦਾ ਵਿਆਪਕ ਪ੍ਰਚਾਰ ਕੀਤਾ ਜਾਵੇ।
“ਪ੍ਰਧਾਨ ਮੰਤਰੀ ਗਰੀਬ ਕਲਿਆਣ ਅੰਨ ਯੋਜਨਾ”  ਨੂੰ ਦੋ ਮਹੀਨਿਆਂ ਮਈ ਅਤੇ ਜੂਨ 2021 ਦੀ ਮਿਆਦ ਲਈ, ਉਸੇ ਤਰਜ਼ 'ਤੇ ਲਾਗੂ ਕਰਨਾ ਸ਼ੁਰੂ ਕਰ ਦਿੱਤਾ ਹੈ, ਜਿਸ ਤਰ੍ਹਾਂ ਪਹਿਲਾਂ ਮੁਫਤ ਅਨਾਜ  ਦਾ ਵਾਧੂ ਕੋਟਾ ਮੁਹੱਈਆ ਕਰਵਾ ਕੇ ਕੀਤਾ ਗਿਆ ਸੀ। ਯੋਜਨਾ ਤਹਿਤ ਪ੍ਰਤੀ ਮਹੀਨਾ ਪ੍ਰਤੀ ਵਿਅਕਤੀ 5 ਕਿਲੋਗ੍ਰਾਮ ਅਨਾਜ ਐਨਐਫਐਸਏ ਦੇ ਤਕਰੀਬਨ 80 ਕਰੋੜ ਲਾਭਪਾਤਰੀਆਂ ਨੂੰ ਐਨਐਫਐਸਏ ਦੀਆਂ ਦੋਵੇਂ ਸ਼੍ਰੇਣੀਆਂ ਅੰਤੋਦਿਆ ਅੰਨ ਯੋਜਨਾ  ਅਤੇ ਪ੍ਰਾਥਮਿਕ ਘਰ  ਅਧੀਨ ਤਕਸੀਮ ਕੀਤਾ ਜਾ ਰਿਹਾ ਹੈ।
ਐਡਵਾਈਜ਼ਰੀ ਲਈ ਇਥੇ ਕਲਿੱਕ ਕਰੋ
ਕਾਨੂੰਨ ਤੇ ਨਿਆਂ ਮੰਤਰਾਲਾ
ਪ੍ਰੈੱਸ ਕਮਿਨਿਊਕ
ਜਸਟਿਸ ਸ਼੍ਰੀਮਤੀ ਪੁਸ਼ਪਾ ਵੀਰੇਂਦਰ ਗਨੇਡੀਵਾਲਾ ਨੇ ਸੰਵਿਧਾਨ ਦੀ ਧਾਰਾ 217 ਦੇ ਆਰਟੀਕਲ  ਦੇ ਪ੍ਰਾਵਧਾਨ  ਦੇ ਤਹਿਤ, ਐਡੀਸ਼ਨਲ ਜੱਜ ਦੇ ਦਫ਼ਤਰ , ਬੰਬੇ ਹਾਈਕੋਰਟ ਤੋਂ ਆਪਣਾ ਤਿਆਗ ਪੱਤਰ ਦੇ ਦਿੱਤਾ ਹੈ, ਜੋ 11 ਮਾਰਚ, 2022 ਤੋਂ ਪ੍ਰਭਾਵੀ ਹੈ। ਨੋਟੀਫਿਕੇਸ਼ਨ ਸੰਖਿਆ ਉਪਰੋਕਤ, ਮਿਤੀ 14 ਮਾਰਚ, 2022 ।
ਨਿਆਂ ਵਿਭਾਗ , ਕਾਨੂੰਨ ਅਤੇ ਨਿਆਂ ਮੰਤਰਾਲਾ।
ਰਾਸ਼ਟਰਪਤੀ ਸਕੱਤਰੇਤ
ਰਾਸ਼ਟਰਪਤੀ ਨੇ ਈਸਟਰ ਦੀ ਪੂਰਵ ਸੰਧਿਆ ‘ਤੇ ਦੇਸ਼ਵਾਸੀਆਂ ਨੂੰ ਵਧਾਈਆਂ ਦਿੱਤੀਆਂ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀ ਰਾਮ ਨਾਥ ਕੋਵਿੰਦ ਨੇ ਈਸਟਰ ਦੀ ਪੂਰਵ ਸੰਧਿਆ ‘ਤੇ ਸਾਰੇ ਦੇਸ਼ਵਾਸੀਆਂ ਨੂੰ ਵਧਾਈਆਂ ਦਿੱਤੀਆਂ ਹਨ।
ਰਾਸ਼ਟਰਪਤੀ ਨੇ ਆਪਣੇ ਸੰਦੇਸ਼ ਵਿੱਚ ਕਿਹਾ, “ਈਸਟਰ ਦੇ ਸ਼ੁਭ ਅਵਸਰ ‘ਤੇ, ਮੈਂ ਭਾਰਤ ਅਤੇ ਵਿਦੇਸ਼ਾਂ ਵਿੱਚ ਰਹਿ ਰਹੇ ਸਾਰੇ ਦੇਸ਼ਵਾਸੀਆਂ, ਖਾਸ ਤੌਰ ‘ਤੇ ਇਸਾਈ ਸਮੁਦਾਏ ਨੂੰ ਹਾਰਦਿਕ ਵਧਾਈ ਅਤੇ ਸ਼ੁਭਕਾਮਨਾਵਾਂ ਦਿੰਦਾ ਹਾਂ।”
ਈਸਟਰ ਯੀਸ਼ੂ ਮਸੀਹ ਦੇ ਪੁਨਰ-ਉਥਾਨ ਹੋਣ ਦਾ ਉਤਸਵ ਮਨਾਉਣ ਦਾ ਇੱਕ ਅਜਿਹਾ ਅਵਸਰ ਹੈ ਜੋ ਸਾਨੂੰ ਪ੍ਰੇਮ, ਤਿਆਗ ਅਤੇ ਮੁਆਫੀ ਦੇ ਮਾਰਗ ‘ਤੇ ਚਲਣ ਦੇ ਲਈ ਪ੍ਰੇਰਿਤ ਕਰਦਾ ਹੈ। ਆਓ, ਅਸੀਂ ਯੀਸ਼ੂ ਮਸੀਹ ਦੇ ਜੀਵਨ ਤੋਂ ਪ੍ਰੇਰਣਾ ਲਈਏ ਅਤੇ ਸੰਪੂਰਨ ਮਾਨਵਤਾ ਦੇ ਕਲਿਆਣ ਦੇ ਲਈ ਮਿਲ ਕੇ ਕੰਮ ਕਰੀਏ।
ਰਾਸ਼ਟਰਪਤੀ ਦਾ ਸੰਦੇਸ਼ ਹਿੰਦੀ ਵਿੱਚ ਦੇਖਣ ਲਈ ਇੱਥੇ ਕਲਿੱਕ ਕਰੋ
ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲਾ
ਭਾਰਤ ਦੀ ਉੱਜਵਲਾ ਯੋਜਨਾ ਦੀ ਸਫਲਤਾ ਬੰਗਲਾਦੇਸ਼ ਵਿੱਚ ਸਮਾਜਿਕ ਪਰਿਵਰਤਨ ਨੂੰ ਉਤਪ੍ਰੇਰਿਤ ਕਰੇਗੀ : ਪੈਟਰੋਲੀਅਮ ਮੰਤਰੀ ਸ਼੍ਰੀ ਧਰਮੇਂਦਰ ਪ੍ਰਧਾਨ
ਇੰਡੀਅਨ ਆਇਲ ਦੀ ਸਹਾਇਕ ਕੰਪਨੀ ਨੇ ਬੰਗਲਾਦੇਸ਼ ਵਿੱਚ ਐੱਲਪੀਜੀ ਕਾਰੋਬਾਰ ਦਾ ਵਿਸਤਾਰ ਕਰਨ ਲਈ ਆਰਆਰ ਹੋਲਡਿੰਗਸ ਨਾਲ ਸੰਯੁਕਤ ਉੱਦਮ ਸਮਝੌਤੇ ‘ਤੇ ਹਸਤਾਖਰ ਕੀਤੇ
ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਤੇ ਇਸਪਾਤ ਮੰਤਰੀ ਸ਼੍ਰੀ ਧਰਮੇਂਦਰ ਪ੍ਰਧਾਨ ਮੰਗਲਵਾਰ ਨੂੰ ਬੰਗਲਾਦੇਸ਼ ਦੀ ਪ੍ਰਧਾਨ ਮੰਤਰੀ ਦੇ ਸਲਾਹਕਾਰ ਸ਼੍ਰੀ ਸਲਮਾਨ ਫਜਲੂਰ ਰਹਮਾਨ ਅਤੇ ਉੱਥੋਂ ਦੇ ਬਿਜਲੀ , ਊਰਜਾ ਅਤੇ ਖਣਿਜ ਸੰਸਾਧਨ ਰਾਜ ਮੰਤਰੀ ਸ਼੍ਰੀ ਨਸਰੁਲ ਹਾਮਿਦ ਦੀ ਹਾਜ਼ਰੀ ਵਿੱਚ ਇੰਡੀਅਨ ਆਇਲ ਦੀ ਦੁਬਈ ਸਥਿਤ ਸਹਿਯੋਗੀ ਕੰਪਨੀ ਆਈਓਸੀ ਦਰਮਿਆਨ ਪੂਰਵ ਐੱਫਜੈੱਡਈ ਅਤੇ ਬੈਕਸੀਮਕੋ ਸਮੂਹ ਦੀ ਆਰਆਰ ਹੋਲਡਿੰਗ ਲਿਮਿਟਿਡ ਦਰਮਿਆਨ ਇੱਕ ਸੰਯੁਕਤ ਉੱਦਮ ਸਮਝੌਤੇ  ‘ਤੇ ਹਸਤਾਖਰ ਦੇ ਗਵਾਹ ਬਣੇ। ਇਸ ਸੰਯੁਕਤ ਉੱਦਮ ਜ਼ਰੀਏ ਆਈਓਸੀਐੱਲ ਨੇ ਬੰਗਲਾਦੇਸ਼ ਅਤੇ ਹੋਰ ਦੇਸ਼ਾਂ ਵਿੱਚ ਆਪਣੇ ਡਾਊਨਸਟ੍ਰੀਮ ਬਿਜ਼ਨਸ ਨੂੰ ਹੋਰ ਵਿਸਤਾਰ ਦੇਣ ਲਈ ਬੈਕਸੀਮਕੋ ਨਾਲ ਮਿਲ ਕੇ ਯੋਜਨਾ ਬਣਾਈ।
ਸ਼੍ਰੀ ਪ੍ਰਧਾਨ ਨੇ ਇਸ ਅਵਸਰ ‘ਤੇ ਭਾਰਤ ਅਤੇ ਬੰਗਲਾਦੇਸ਼ ਦਰਮਿਆਨ ਲੰਬੇ ਸਮੇਂ ਤੋਂ ਚਲੇ ਆ ਰਹੇ ਸਬੰਧਾਂ ਬਾਰੇ ਗੱਲ ਕੀਤੀ ਜੋ ਇਤਿਹਾਸ, ਸੱਭਿਆਚਾਰ ਅਤੇ ਸਾਂਝਾ ਬਲੀਦਾਨ ਨਾਲ ਜੁੜੇ ਹੋਏ ਹਨ। ਭਾਰਤ - ਬੰਗਲਾਦੇਸ਼ ਸਬੰਧਾਂ ਵਿੱਚ ਊਰਜਾ ਖੇਤਰ ਦੀ ਭੂਮਿਕਾ ਬਾਰੇ ਦੱਸਦੇ ਹੋਏ ਉਨ੍ਹਾਂ ਨੇ ਕਿਹਾ ਕਿ ਇਹ ਜਾਣ ਕੇ ਖੁਸ਼ੀ ਹੋ ਰਹੀ ਹੈ ਕਿ ਦੋਹਾਂ ਦੇਸ਼ਾਂ ਦਰਮਿਆਨ ਊਰਜਾ ਸਹਿਯੋਗ ਨੇ ਪਿਛਲੇ ਕੁਝ ਸਾਲਾਂ ਦੌਰਾਨ ਕਾਫ਼ੀ ਪ੍ਰਗਤੀ ਕੀਤੀ ਹੈ। ਉਨ੍ਹਾਂ ਨੇ ਕਿਹਾ ਕਿ ਇਹ ਮਾਣਯੋਗ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਜੀ ਦੀ ਸਾਡੀ ‘ਗੁਆਂਢੀ ਪਹਿਲਾਂ’ ਦੀ ਨੀਤੀ ਤਹਿਤ ਬੰਗਲਾਦੇਸ਼ ਨਾਲ ‘ਊਰਜਾ ਪੁਲ਼’ ਬਣਾਉਣ ਦੀ ਸੋਚ ਇੱਕ ਦਾ ਹਿੱਸਾ ਹੈ। ਅਕਤੂਬਰ, 2019 ਵਿੱਚ ਬੰਗਲਾਦੇਸ਼ ਦੀ ਮਾਣਯੋਗ ਪ੍ਰਧਾਨ ਮੰਤਰੀ ਦੀ ਭਾਰਤ ਦੀ ਸਰਕਾਰੀ ਯਾਤਰਾ ਨੇ ਇਸ ਵਚਨਬੱਧਤਾ ਨੂੰ ਹੋਰ ਮਜ਼ਬੂਤ ਕੀਤਾ ਅਤੇ ਸਹਿਯੋਗ ਦੀਆਂ ਨਵੀਆਂ ਸੰਭਾਵਨਾਵਾਂ ਦੇ ਦੁਆਰ ਖੋਲ੍ਹੇ।
ਪੈਟਰੋਲੀਅਮ ਤੇ ਕੁਦਰਤੀ ਗੈਸ ਅਤੇ ਇਸਪਾਤ ਮੰਤਰੀ ਸ਼੍ਰੀ ਧਰਮੇਂਦਰ ਪ੍ਰਧਾਨ ਨੇ ਇਸ ਸੰਯੁਕਤ ਉੱਦਮ ਸਮਝੌਤੇ ਬਾਰੇ ਕਿਹਾ ਕਿ ਇਹ ਸਮਝੌਤਾ ਬੰਗਲਾਦੇਸ਼ ਨਾਲ ਦੁਵੱਲੇ ਊਰਜਾ ਸਹਿਯੋਗ ਦਾ ਵਿਸਤਾਰ ਕਰਨ ਦੀ ਦਿਸ਼ਾ ਵਿੱਚ ਇੱਕ ਹੋਰ ਕਦਮ ਹੈ। ਉਨ੍ਹਾਂ ਨੇ ਭਰੋਸਾ ਜਤਾਇਆ ਹੈ ਕਿ ਭਾਰਤ ਦੇ ਗ੍ਰਾਮੀਣ ਖੇਤਰਾਂ ਵਿੱਚ ਸਵੱਛ ਰਸੋਈ ਈਂਧਣ ਦੇ ਰੂਪ ਵਿੱਚ ਐੱਲਪੀਜੀ ਦੀ ਪਹੁੰਚ ਵਧਾਉਣ ਲਈ ਸ਼ੁਰੂ ਕੀਤੀ ਗਈ ਪ੍ਰਧਾਨ ਮੰਤਰੀ ਉੱਜਵਲਾ ਯੋਜਨਾ ਨੂੰ ਲਾਗੂ ਕਰਨ ਵਿੱਚ ਮੋਹਰੀ ਰਹੀ ਇੰਡੀਅਨ ਆਇਲ ਦਾ ਅਨੁਭਵ ਬੰਗਲਾਦੇਸ਼ ਵਿੱਚ ਐੱਲਪੀਜੀ ਦੀ ਵਰਤੋਂ ਨੂੰ ਹੁਲਾਰਾ ਦੇਣ ਵਿੱਚ ਮਦਦ ਕਰੇਗਾ। ਉਨ੍ਹਾਂ ਨੇ ਇਹ ਵੀ ਕਿਹਾ ਕਿ ਬੰਗਲਾਦੇਸ਼ ਵਿੱਚ ਸਵੱਛ ਰਸੋਈ ਈਂਧਣ ਦੀ ਪਹੁੰਚ ਵਿੱਚ ਵਾਧੇ ਦੇ ਨਾਲ ਇਹ ਸੰਯੁਕਤ ਉੱਦਮ ਉੱਥੇ ਸਮਾਜਿਕ - ਆਰਥਿਕ ਬਦਲਾਅ ਵਿੱਚ ਉਤਪ੍ਰੇਰਕ ਦਾ ਕੰਮ ਕਰੇਗਾ।
ਇਸ ਅਵਸਰ ‘ਤੇ ਬੰਗਲਾਦੇਸ਼ ਦੀ ਪ੍ਰਧਾਨ ਮੰਤਰੀ ਦੇ ਸਲਾਹਕਾਰ ਸ਼੍ਰੀ ਸਲਮਾਨ ਫਜਲੁਰ ਰਹਮਾਨ ਨੇ ਕਿਹਾ ਕਿ ਇਸ ਸੰਯੁਕਤ ਉੱਦਮ ਸਮਝੌਤੇ  ਨੂੰ ਬੰਗਲਾਦੇਸ਼ ਦੀ ਵਰਨਣਯੋਗ ਨਿਵੇਸ਼ ਸਮਰੱਥਾ ਲਈ ਇੱਕ ਆਦੇਸ਼ ਦੇ ਰੂਪ ਵਿੱਚ ਕੰਮ ਕਰਨਾ ਚਾਹੀਦਾ ਹੈ। ਉਨ੍ਹਾਂ ਨੇ ਕਿਹਾ ਕਿ ਅਜਿਹੇ ਸਮੇਂ ਵਿੱਚ ਜਦੋਂ ਪੂਰੀ ਦੁਨੀਆ ਕੋਵਿਡ-19 ਮਹਾਮਾਰੀ ਦੇ ਗੰਭੀਰ ਆਰਿਥਕ ਨਤੀਜਿਆਂ ਨਾਲ ਜੂਝ ਰਹੀ ਹੈ, ਇਹ ਨਿਵੇਸ਼ ਬੰਗਲਾਦੇਸ਼ ਅਤੇ ਭਾਰਤ ਦਰਮਿਆਨ ਲਚੀਲੇ ਅਤੇ ਸਥਾਈ ਦੋਸਤੀ ਨੂੰ ਵੀ ਦਰਸਾਉਂਦਾ ਹੈ।
ਬੰਗਲਾਦੇਸ਼ ਦੇ ਬਿਜਲੀ, ਊਰਜਾ ਅਤੇ ਖਣਿਜ ਸੰਸਾਧਨ ਰਾਜ ਮੰਤਰੀ ਸ਼੍ਰੀ ਨਸਰੂਲ ਹਾਮਿਦ ਨੇ ਦੱਸਿਆ ਕਿ ਬੰਗਲਾਦੇਸ਼ ਵਿੱਚ ਮੱਧ ਵਰਗ ਦੀ ਉੱਚ ਖਰੀਦ ਸ਼ਕਤੀ ਵਧ ਰਹੀ ਹੈ ਅਤੇ ਅਜਿਹੇ ਵਿੱਚ ਐੱਲਪੀਜੀ ਖੇਤਰ ਵਿੱਚ ਪਿਛਲੇ ਕੁਝ ਸਾਲਾਂ ਵਿੱਚ ਵਰਨਣਯੋਗ ਵਾਧਾ ਹੋਇਆ ਹੈ ਅਤੇ ਆਉਣ ਵਾਲੇ ਸਾਲਾਂ ਵਿੱਚ ਇਹ ਹੋਰ ਵੀ ਵਧੇਗਾ। ਉਨ੍ਹਾਂ ਨੇ ਕਿਹਾ ਕਿ ਅਜਿਹੇ ਵਿੱਚ ਦੋ ਅਨੁਭਵੀ ਅਤੇ ਪ੍ਰਮੁੱਖ ਦੇਸ਼ਾਂ ਦਰਮਿਆਨ ਇਸ ਪੈਮਾਨੇ ‘ਤੇ ਸਾਂਝੇਦਾਰੀ ਅਤੇ ਨਿਵੇਸ਼ ਨਾਲ ਉਦਯੋਗ ਵਿੱਚ ਸਹੀ ਮਾਅਨੇ ਵਿੱਚ ਬਦਲਾਅ ਲਿਆਉਣ ਦੀ ਪੂਰੀ ਸਮਰੱਥਾ ਹੈ।
ਇਸ ਅਵਸਰ ‘ਤੇ ਇੰਡੀਅਨ ਆਇਲ ਦੇ ਚੇਅਰਮੈਨ ਸ਼੍ਰੀ ਸੰਜੀਵ ਸਿੰਘ ਅਤੇ ਆਰਆਰ ਹੋਲਡਿੰਗਸ ਲਿਮਿਟਿਡ ਦੇ ਚੇਅਰਮੈਨ ਸ਼੍ਰੀ ਸ਼ਾਇਨ ਐੱਫ. ਰਹਮਾਨ ਨੇ ਵੀ ਆਪਣੇ ਵਿਚਾਰ ਰੱਖੇ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਗੁਜਰਾਤ ਵਿੱਚ ਸੀਨੀਅਰ ਮਹਿਲਾ ਨਾਗਰਿਕਾਂ ਦੇ ਲਈ ਆਯੋਜਿਤ ਖੇਡ ਗਤੀਵਿਧੀਆਂ ਦੀ ਪ੍ਰਸ਼ੰਸਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਗੁਜਰਾਤ ਵਿੱਚ ਸੀਨੀਅਰ ਮਹਿਲਾ ਨਾਗਰਿਕਾਂ ਦੇ ਲਈ ਵਿਸ਼ੇਸ਼ ਤੌਰ ’ਤੇ ਆਯੋਜਿਤ ਖੇਡ ਗਤੀਵਿਧੀਆਂ ਦੀ ਅਨੂਠੀ ਪਹਿਲ ਦੀ ਪ੍ਰਸ਼ੰਸਾ ਕੀਤੀ।
ਗੁਜਰਾਤ ਵਿੱਚ ਸੀਨੀਅਰ ਮਹਿਲਾ ਨਾਗਰਿਕਾਂ ਦੇ ਲਈ ਕੀਤੀ ਗਈ ਇਸ ਅਨੂਠੀ ਪਹਿਲ ਬਾਰੇ ਗੁਜਰਾਤ ਸਰਕਾਰ ਵਿੱਚ ਰਾਜ ਮੰਤਰੀ ਸ਼੍ਰੀ ਹਰਸ਼ ਸੰਘਵੀ ਦੇ ਟਵੀਟ ਥ੍ਰੈੱਡ ਦੇ ਜਵਾਬ ਵਿੱਚ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਪ੍ਰਸ਼ੰਸਾਯੋਗ”
ਵਣਜ ਤੇ ਉਦਯੋਗ ਮੰਤਰਾਲਾ
ਸਟਾਰਟ ਅੱਪ ਇੰਡੀਆ ਅੰਤਰਰਾਸ਼ਟਰੀ ਸਿਖਰ ਸੰਮੇਲਨ ਵਿਖੇ ਗਲੋਬਲ ਫੰਡਾਂ ਨਾਲ ਗੋਲਮੇਜ਼ ਸੰਮੇਲਨ ਵਿਚ ਵਿਸ਼ਵ ਦੇ ਕੋਈ 70 ਫੰਡਾਂ ਦੀ ਭਾਗੀਦਾਰੀ ਦੇਖੀ ਗਈ
ਕਈ ਫੰਡਾਂ ਨੇ ਮਹਿਸੂਸ ਕੀਤਾ ਕਿ ਭਾਰਤ ਕੋਲ ਸਭ ਤੋਂ ਵੱਧ ਨਵੀਨਤਾਕਾਰੀ ਦੇਸ਼ ਬਣਨ ਦੀ ਸੰਭਾਵਨਾ ਹੈ
15 ਜਨਵਰੀ, 2021 ਨੂੰ ਸਟਾਰਟ ਅੱਪ ਇੰਡੀਆ ਅੰਤਰਰਾਸ਼ਟਰੀ ਸਿਖਰ ਸੰਮੇਲਨ "ਪ੍ਰਾਰੰਭ" ਦੇ ਪਹਿਲੇ ਦਿਨ ਵਣਜ ਅਤੇ ਉਦਯੋਗ ਮੰਤਰਾਲਾ ਦੇ ਉਦਯੋਗ ਅਤੇ ਅੰਦਰੂਨੀ ਵਪਾਰ ਨੂੰ ਉਤਸ਼ਾਹਤ ਕਰਨ ਲਈ ਵਿਭਾਗ  ਨੇ ਭਾਰਤੀ ਸਮੇਂ ਅਨੁਸਾਰ 10 ਵਜੇ ਸ਼ਾਮ ਨੂੰ, ਪੀ ਐਸ ਟੀ ਅਨੁਸਾਰ 16 ਜਨਵਰੀ ਨੂੰ ਸਵੇਰੇ 8.30 ਵਜੇ ਐਸਜੀਟੀ ਅਨੁਸਾਰ 16 ਜਨਵਰੀ ਨੂੰ 12.30 ਵਜੇ ਸਵੇਰੇ ਅਤੇ ਜੇ ਐਸ ਟੀ ਅਨੁਸਾਰ 1.30 ਵਜੇ ਸਵੇਰੇ ਗਲੋਬਲ ਫੰਡਾਂ ਦੇ ਗੋਲਮੇਜ਼ ਸੰਮੇਲਨ ਦੀ ਮੇਜ਼ਬਾਨੀ ਕੀਤੀ। ਗੋਲਮੇਜ਼ ਵਿਚ ਅਮਰੀਕਾ, ਜਾਪਾਨ, ਕੋਰੀਆ, ਸਿੰਗਾਪੁਰ ਅਤੇ ਭਾਰਤ ਦੇ ਕੁਝ ਡੋਮੀਸਾਈਲ ਗਲੋਬਲ ਫੰਡਾਂ ਦੇ ਕੋਈ 70 ਵੈਂਚਰ ਕੈਪੀਟਲ  ਫੰਡ ਨਿਵੇਸ਼ਕਾਂ ਦੀ ਭਾਗੀਦਾਰੀ ਪ੍ਰਾਪਤ ਹੋਈ। ਇਨ੍ਹਾਂ ਫੰਡਾਂ ਦੀ ਭਾਰਤ ਦੇ ਉੱਤਰੀ ਖੇਤਰ ਵਿਚ ਕੁਲ ਏਸੈਟਸ ਅੰਡਰ ਮੈਨੇਜਮੈਂਟ  41 ਬਿਲੀਅਨ ਅਮਰੀਕੀ ਡਾਲਰ ਫੰਡਾਂ ਦੀ ਹੈ ਅਤੇ 143 ਬਿਲੀਅਨ ਡਾਲਰ ਤੋਂ ਵੱਧ ਦੀ ਗਲੋਬਲ ਏਯੂਐਮ ਹੈ।
ਮੀਟਿੰਗ ਦੀ ਪ੍ਰਧਾਨਗੀ ਵਣਜ ਅਤੇ ਉਦਯੋਗ ਮੰਤਰੀ ਸ਼੍ਰੀ ਪੀਯੂਸ਼ ਗੋਇਲ ਨੇ ਕੀਤੀ ਅਤੇ ਡੀਪੀਆਈਆਈਟੀ ਦੇ ਸਕੱਤਰ ਡਾ. ਗੁਰਪ੍ਰਸਾਦ ਮੋਹਪਾਤਰਾ, ਡੀਪੀਆਈਆਈਟੀ ਦੇ ਸੰਯੁਕਤ ਸਕੱਤਰ ਸ਼੍ਰੀ ਅਨਿਲ ਅਗਰਵਾਲ ਅਤੇ ਮੁੱਖ ਭਾਰਤੀ ਰੈਗੂਲੇਟਰਾਂ, ਨੀਤੀ ਨਿਰਮਾਤਾਵਾਂ ਨੇ ਗਲੋਬਲ ਵੀਸੀ ਫੰਡਾਂ ਨਾਲ ਮੀਟਿੰਗ ਵਿਚ ਹਿੱਸਾ ਲਿਆ।
ਇਸ ਗੋਲਮੇਜ਼ ਦਾ ਇਰਾਦਾ ਗਲੋਬਲ ਫੰਡਾਂ ਦੀਆਂ ਚਿੰਤਾਵਾਂ ਨੂੰ ਸੁਣਨਾ, ਮੌਜੂਦਾ ਭਾਰਤੀ ਸਟਾਰਟਅਪ-ਵੀਸੀ ਈਕੋਸਿਸਟਮ ਦੀ ਪ੍ਰਗਤੀ ਰਿਪੋਰਟ ਸਾਂਝੀ ਕਰਨਾ ਅਤੇ ਭਾਰਤ ਵਿੱਚ ਨਿਵੇਸ਼ ਲਈ ਅਗਾਂਹ ਜਾਣ ਵਾਲੇ ਤਰੀਕਿਆਂ ਬਾਰੇ ਵਿਚਾਰ ਵਟਾਂਦਰੇ ਕਰਨਾ ਸੀ, ਜਿਸਦਾ ਉਦੇਸ਼ ਭਾਰਤੀ ਨਵੀਨਤਾਕਾਰੀਆਂ ਅਤੇ ਗਲੋਬਲ ਵੈਂਚਰ ਫੰਡਾਂ ਲਈ ਈਜ਼ ਆਫ ਡੂਇੰਗ ਬਿਜ਼ਨੈੱਸ ਨੂੰ ਪ੍ਰਮੋਟ ਕਰਨਾ ਹੈ।
ਗੋਲਮੇਜ਼ ਵਾਰਤਾ ਵਿਚ ਭਾਰਤੀ ਸਟਾਰਟ ਅੱਪਸ ਦੀ ਤਰੱਕੀ ਦੀ ਸੰਭਾਵਨਾ, ਗਿਫਟ  ਸਿਟੀ ਵਿਚ ਮੌਕਿਆਂ ਅਤੇ ਵੀਸੀ-ਸਟਾਰਟ ਅੱਪ ਵਾਤਾਵਰਨ ਪ੍ਰਣਾਲੀ ਦੀ ਵਿਆਪਕ ਸਮੀਖਿਆ ਵਰਗੇ ਵਿਸ਼ਿਆਂ ਤੇ ਚਰਚਾ ਕੀਤੀ ਗਈ। ਮੀਟਿੰਗ ਵਿਚ ਇਹ ਦੱਸਿਆ ਗਿਆ ਕਿ ਭਾਰਤ ਵਿਸ਼ਵ ਵਿਚ ਤੀਜਾ ਵਿਸ਼ਾਲ ਸਟਾਰਟ ਅੱਪ ਵਾਤਾਵਰਨ ਸਿਸਟਮ ਹੈ ਅਤੇ ਇਸਨੇ ਪਿਛਲੇ ਇਕ ਦਹਾਕੇ ਤੋਂ ਵੱਧ ਦੇ ਸਮੇਂ ਵਿਚ ਵਰਨਣ ਯੋਗ ਪਰਿਵਰਤਨ ਵੇਖਿਆ ਹੈ। 2020 ਦੇ ਦੂਜੇ ਅੱਧ ਵਿਚ ਸਿੱਖਿਆ, ਸਿਹਤ ਸੰਭਾਲ, ਵਣਜ, ਭੋਜਨ ਸਪੁਰਦਗੀ ਵਰਗੇ ਖੇਤਰਾਂ ਵਿਚ ਕੇ-ਆਕਾਰ ਦੀ ਰਿਕਵਰੀ ਵੇਖੀ ਗਈ ਹੈ ਜਿਸ ਦਾ ਸਕਾਰਾਤਮਕ ਪ੍ਰਭਾਵ ਪਿਆ ਹੈ ਜਦਕਿ ਟ੍ਰੈਵਲ ਅਤੇ ਹਾਸਪੀਟੈਲਿਟੀ ਵਰਗੇ ਸੈਕਟਰ ਬੁਰੀ ਤਰ੍ਹਾਂ ਪ੍ਰਭਾਵਤ ਹੋਏ। ਕੁਝ ਫੰਡਾਂ ਵਲੋਂ ਇਹ ਵੀ ਦੱਸਿਆ ਗਿਆ ਕਿ ਭਾਰਤ ਕੋਲ ਅਗਲੇ 10-15 ਸਾਲਾਂ ਵਿਚ ਇਸ ਪਲੈਨੇਟ  ਤੇ ਨਵੀਨਤਾਕਾਰੀ ਰਾਸ਼ਟਰ ਬਣਨ ਦੀ ਬਹੁਤ ਵੱਡੀ ਸੰਭਾਵਨਾ ਹੈ। ਕੁਝ ਭਾਗੀਦਾਰਾਂ ਨੇ ਦੇਸ਼ ਵਿਚ ਭਾਰਤ ਸਰਕਾਰ ਦੇ ਸਟਾਰਟ ਅੱਪ ਸੱਭਿਆਚਾਰ ਨੂੰ ਉਤਸ਼ਾਹਤ ਕਰਨ ਲਈ ਇਸ ਦੇ ਇਰਾਦੇ, ਰਫਤਾਰ, ਸੇਧ, ਕਾਰਜਾਂ ਅਤੇ ਵਧੀਆ ਵਾਤਾਵਰਨ ਉਪਲਬਧ ਕਰਵਾਉਣ ਦੀ ਸ਼ਲਾਘਾ ਕੀਤੀ ਹੈ। ਗੋਲਮੇਜ਼ ਵਿਚ ਉਨ੍ਹਾਂ ਵਲੋਂ ਕਈ ਸੁਝਾਅ ਦਿੱਤੇ ਗਏ ਜਿਨ੍ਹਾਂ ਵਿਚ ਨਿਵੇਸ਼ਕਾਂ ਦੀ ਸਟਾਰਟ- ਅਪ ਸੈਕਟਰ ਨੂੰ ਅੱਗੇ ਵਧਾਉਣ ਦੀ ਭਾਵਨਾ ਵੀ ਮਹਿਸੂਸ ਕੀਤੀ ਗਈ। ਸ਼੍ਰੀ ਗੋਇਲ ਨੇ ਕਿਹਾ ਕਿ ਸਰਕਾਰ ਨੇ ਸਟਾਰਟ ਅੱਪਸ ਦੀ ਸਹਾਇਤਾ ਲਈ ਪਹਿਲਾਂ ਵੀ ਕਈ ਕਦਮ ਚੁੱਕੇ ਹਨ ਅਤੇ ਭਵਿੱਖ ਵਿਚ ਵੀ ਅਜਿਹੇ ਕਦਮ ਜਾਰੀ ਰਹਿਣਗੇ। ਉਨ੍ਹਾਂ ਵੀਸੀ'ਜ਼ ਨੂੰ ਸੱਦਾ ਦਿੱਤਾ ਕਿ ਸ਼ੁਰੂਆਤੀ ਪੜਾਅ ਤੋਂ ਹੀ ਸਟਾਰਟ ਅੱਪਸ ਨੂੰ ਸਹਾਇਤਾ ਪ੍ਰਦਾਨ ਕੀਤੀ ਜਾਵੇ, ਜੋ ਉਨ੍ਹਾਂ ਨੂੰ ਸਕੇਲ ਅਪ ਅਤੇ ਵਿਭਿੰਨਤਾ ਵਿੱਚ ਉਤਸਾਹਤ ਕਰੇ।
---------------------------
ਵਾਈਬੀ/ਐਸਐਸ
(Visitor Counter : 100
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ 2 ਅਕਤੂਬਰ ਨੂੰ ‘ਵੈਭਵ ਸੰਮੇਲਨ’ ਦਾ ਉਦਘਾਟਨ ਕਰਨਗੇ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 2 ਅਕਤੂਬਰ ਨੂੰ ਸ਼ਾਮ ਸਾਢੇ 6 ਵਜੇ ਵੀਡੀਓ ਕਾਨਫਰੰਸਿੰਗ ਰਾਹੀਂ ਵੈਸ਼ਵਿਕ ਭਾਰਤੀਆ ਵਿਗਿਆਨ ਸੰਮੇਲਨ ਦਾ ਉਦਘਾਟਨ ਕਰਨਗੇ।
ਵੈਭਵ ਸੰਮੇਲਨ ਵਿਦੇਸ਼ੀ ਅਤੇ ਭਾਰਤੀ ਵਸਨੀਕ ਖੋਜਕਰਤਾਵਾਂ ਅਤੇ ਅਕਾਦਮਿਕ ਵਿਗਿਆਨੀਆਂ ਦਾ ਇੱਕ ਆਲਮੀ ਵਰਚੁਅਲ ਸੰਮੇਲਨ ਹੈ ਅਤੇ ਇਹ 2 ਅਕਤੂਬਰ ਤੋਂ 31 ਅਕਤੂਬਰ 2020 ਤੱਕ ਆਯੋਜਿਤ ਕੀਤਾ ਜਾ ਰਿਹਾ ਹੈ। ਸੰਮੇਲਨ ਦਾ ਉਦੇਸ਼ ਵਿਸ਼ਵਵਿਆਪੀ ਵਿਕਾਸ ਲਈ ਭਾਰਤ ਵਿੱਚ ਅਕਾਦਮਿਕ ਅਤੇ ਐਸ ਐਂਡ ਟੀ ਅਧਾਰ ਨੂੰ ਮਜ਼ਬੂਤ ਕਰਨ ਲਈ ਸਹਿਯੋਗ ਪ੍ਰਣਾਲੀਆਂ ਉੱਤੇ ਬਹਿਸ ਕਰਨ ਲਈ ਵਿਸ਼ਵ ਭਰ ਵਿੱਚ ਅਕਾਦਮਿਕ ਸੰਸਥਾਵਾਂ ਅਤੇ ਆਰ ਐਂਡ ਡੀ ਸੰਗਠਨਾਂ ਵਿੱਚ ਭਾਰਤੀ ਮੂਲ ਦੇ ਪ੍ਰਕਾਸ਼ਕਾਂ ਅਤੇ ਇਕੋ ਪਲੇਟਫਾਰਮ ਤੇ ਹਮਰੁਤਬਾ ਨਿਵਾਸੀ ਲਿਆਉਣਾ ਹੈ।
ਉਦਘਾਟਨ ਤੋਂ ਬਾਅਦ ਔਨਲਾਈਨ ਵਿਚਾਰ ਵਟਾਂਦਰੇ ਦੇ ਸੈਸ਼ਨ ਹੋਣਗੇ। ਇਸ ਪਹਿਲ ਵਿਚ ਵਿਦੇਸ਼ੀ ਮਾਹਰਾਂ ਅਤੇ ਭਾਰਤੀ ਹਮਰੁਤਬਾ ਵਿਚਾਲੇ ਕਈ ਮਹੀਨਿਆਂ ਦੀ ਗੱਲਬਾਤ ਨੂੰ ਸ਼ਾਮਲ ਕੀਤਾ ਗਿਆ ਹੈ ਜਿਸ ਵਿਚ ਇਕ ਮਹੀਨਾ ਲੰਬੇ ਵੈਬਿਨਾਰ, ਵੀਡੀਓ ਕਾਨਫਰੰਸਾਂ ਦਾ ਆਯੋਜਨ ਸ਼ਾਮਲ ਹੈ ।ਸੰਮੇਲਨ ਵਿਚ ਵਿਦੇਸ਼ਾਂ ਵਿਚਲੇ 3000 ਤੋਂ ਵੱਧ ਵਿਦੇਸ਼ੀ ਭਾਰਤੀ ਮੂਲ ਦੇ ਵਿਦਿਅਕ ਅਤੇ 55 ਦੇਸ਼ਾਂ ਦੇ ਵਿਗਿਆਨੀ ਅਤੇ 10,000 ਤੋਂ ਵੱਧ ਨਿਵਾਸੀ ਅਕਾਦਮਿਕ ਅਤੇ ਵਿਗਿਆਨੀ ਹਿੱਸਾ ਲੈ ਰਹੇ ਹਨ। ਭਾਰਤ ਸਰਕਾਰ ਦੇ ਪ੍ਰਧਾਨ ਵਿਗਿਆਨਕ ਸਲਾਹਕਾਰ ਦੀ ਅਗਵਾਈ ਹੇਠ ਲਗਭਗ 200 ਅਕਾਦਮਿਕ ਸੰਸਥਾਵਾਂ ਅਤੇ ਐਸ ਐਂਡ ਟੀ ਵਿਭਾਗ ਅਕਤੂਬਰ ਮਹੀਨੇ ਦੌਰਾਨ ਸੰਮੇਲਨ ਦਾ ਆਯੋਜਨ ਕਰ ਰਹੇ ਹਨ।
40 ਦੇਸ਼ਾਂ ਦੇ 1500 ਤੋਂ ਵੱਧ ਪੈਨਲਿਸਟ, 200 ਪ੍ਰਮੁੱਖ ਭਾਰਤੀ ਖੋਜ ਅਤੇ ਵਿਕਾਸ ਅਤੇ ਅਕਾਦਮਿਕ ਸੰਸਥਾਵਾਂ ਲਗਭਗ 18 ਵੱਖ ਵੱਖ ਖੇਤਰਾਂ ਵਿੱਚ ਅਤੇ 200 ਤੋਂ ਵੱਧ ਚਰਚਾ ਸੈਸ਼ਨਾਂ ਵਿੱਚ 80 ਵਿਸ਼ਿਆਂ ਉੱਤੇ ਵਿਚਾਰ-ਵਟਾਂਦਰੇ ਕਰਨਗੀਆਂ। ਸਮਾਪਤੀ ਸੈਸ਼ਨ ਦਾ ਆਯੋਜਨ 31 ਅਕਤੂਬਰ 2020 ਨੂੰ ਸਰਦਾਰ ਪਟੇਲ ਜਯੰਤੀ ਦੇ ਮੌਕੇ ਤੇ ਰੱਖਿਆ ਗਿਆ ਹੈ।
ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ
ਈਪੀਐਫਓ ਪੇਰੋਲ ਅੰਕੜੇ : ਅਪ੍ਰੈਲ, 2021 ਦੌਰਾਨ 12.76 ਲੱਖ ਨਵੇਂ ਗਾਹਕ ਸ਼ਾਮਲ ਹੋਏ
20 ਜੂਨ, 2021 ਨੂੰ ਪ੍ਰਕਾਸ਼ਤ ਈਪੀਐਫਓ ਦੇ ਆਰਜ਼ੀ ਪੇਰੋਲ ਅੰਕੜੇ ਇਸ ਗੱਲ ਨੂੰ ਉਜਾਗਰ ਕਰਦੇ ਹਨ ਕਿ ਈਪੀਐਫਓ ਨੇ ਅਪ੍ਰੈਲ, 2021 ਦੇ ਦੌਰਾਨ ਲਗਭਗ 12.76 ਲੱਖ ਨਵੇਂ ਗਾਹਕਾਂ ਨੂੰ ਸ਼ਾਮਲ ਕੀਤਾ ਹੈ। ਕੋਵਿਡ -19 ਮਹਾਮਾਰੀ ਦੀ ਦੂਜੀ ਲਹਿਰ ਦੇ ਬਾਵਜੂਦ, ਅਪ੍ਰੈਲ 2021 ਵਿੱਚ ਪਿੱਛਲੇ ਮਹੀਨੇ ਦੇ ਮੁਕਾਬਲੇ 13.73% ਜਿਆਦਾ ਗਾਹਕ ਜੁੜੇ। ਮਾਰਚ 2021 ਦੌਰਾਨ ਲਗਭਗ 11.22 ਲੱਖ ਗਾਹਕ ਜੁੜੇ ਸਨ। ਇਹ ਅੰਕੜੇ ਦਰਸਾਉਂਦੇ ਹਨ ਕਿ ਅਪ੍ਰੈਲ, 2021 ਦੇ ਮਹੀਨੇ ਵਿਚ ਇਸ ਤੋਂ ਬਾਹਰ ਨਿਕਲਣ ਵਾਲਿਆਂ ਦੀ ਗਿਣਤੀ ਵਿਚ 87,821 ਦੀ ਗਿਰਾਵਟ ਆਈ ਹੈ ਅਤੇ ਮਾਰਚ, 2021 ਦੀ ਤੁਲਨਾ ਵਿਚ ਮੁੜ ਤੋਂ ਜੁੜਨ ਵਾਲਿਆਂ ਦੀ ਗਿਣਤੀ 92,864 ਵੱਧ ਗਈ ਹੈ।
ਇਸ ਮਹੀਨੇ ਦੌਰਾਨ ਸ਼ਾਮਲ ਹੋਏ 12.76 ਲੱਖ ਗਾਹਕਾਂ ਵਿਚੋਂ, ਲਗਭਗ 6.89 ਲੱਖ ਨਵੇਂ ਮੈਂਬਰ ਪਹਿਲੀ ਵਾਰ ਈਪੀਐਫਓ ਦੇ ਸਮਾਜਿਕ ਸੁਰੱਖਿਆ ਦੇ ਘੇਰੇ ਵਿਚ ਆਏ ਹਨ। ਲਗਭਗ 5.86 ਲੱਖ ਗਾਹਕ ਈਪੀਐਫਓ ਰਾਹੀਂ ਕਵਰ ਕੀਤੇ ਅਦਾਰਿਆਂ ਵਿਚ ਆਪਣੀ ਨੌਕਰੀ ਬਦਲ ਕੇ ਮੁੜ ਤੋਂ ਈਪੀਐਫਓ ਵਿਚ ਸ਼ਾਮਲ ਹੋ ਗਏ ਅਤੇ ਅੰਤਮ ਬੰਦੋਬਸਤ ਕਰਨ ਦਾ ਵਿਕਲਪ ਚੁਣਨ ਦੀ ਬਜਾਏ ਫੰਡਾਂ ਦੀ ਟ੍ਰਾਂਸਫਰ ਰਾਹੀਂ ਆਪਣੀ ਮੈਂਬਰਸ਼ਿਪ ਬਰਕਰਾਰ ਰੱਖਣ ਦੀ ਚੋਣ ਕੀਤੀ।
ਪੇਰੋਲ ਦੇ ਅੰਕੜਿਆਂ ਦੀ ਉਮਰ-ਅਨੁਸਾਰ ਤੁਲਨਾ ਦਰਸਾਉਂਦੀ ਹੈ ਕਿ 22-25 ਸਾਲ ਦੇ ਉਮਰ ਸਮੂਹ ਨੇ ਅਪ੍ਰੈਲ, 2021 ਦੇ ਮਹੀਨੇ ਵਿਚ ਲਗਭਗ 3.27 ਲੱਖ ਦੇ ਵਾਧੇ ਦੇ ਨਾਲ ਸਭ ਤੋਂ ਵੱਧ ਨਵੇਂ ਦਾਖਲੇ ਦਰਜ ਕੀਤੇ ਹਨ। ਇਸ ਤੋਂ ਬਾਅਦ 29-35 ਸਾਲ ਦੀ ਉਮਰ ਸਮੂਹ ਦੇ ਨਾਲ ਲਗਭਗ 2.72 ਲੱਖ ਨਵੇਂ ਮੈਂਬਰ ਸ਼ਾਮਲ ਹੋਏ ਹਨ। 18-25 ਉਮਰ-ਸਮੂਹ ਦੇ ਮੈਂਬਰਾਂ ਨੇ, ਜੋ ਕਿ ਆਮ ਤੌਰ 'ਤੇ ਨੌਕਰੀ ਦੇ ਬਾਜ਼ਾਰ ਵਿਚ ਪਹਿਲੀ ਬਾਰ ਆਉਣ ਵਾਲੇ ਹੁੰਦੇ ਹਨ, ਨੇ ਅਪ੍ਰੈਲ, 2021 ਵਿਚ ਲਗਭਗ ਕੁਲ 43.35% ਨਵੇਂ ਮੈਂਬਰਾਂ ਦਾ ਯੋਗਦਾਨ ਪਾਇਆ।
ਰਾਜ ਵਾਰ ਪੇਰੋਲ ਅੰਕੜਿਆਂ ਦੀ ਤੁਲਨਾ ਦਰਸਾਉਂਦੀ ਹੈ ਕਿ ਮਹਾਰਾਸ਼ਟਰ, ਹਰਿਆਣਾ, ਗੁਜਰਾਤ, ਤਾਮਿਲਨਾਡੂ ਅਤੇ ਕਰਨਾਟਕ ਦੇ ਰਾਜਾਂ ਨਾਲ ਰਜਿਸਟਰਡ ਸੰਸਥਾਵਾਂ ਮਹੀਨੇ ਦੌਰਾਨ ਲਗਭਗ 7.58 ਲੱਖ ਗਾਹਕਾਂ ਨੂੰ ਜੋੜ ਕੇ ਸਭ ਤੋਂ ਅੱਗੇ ਰਹੀਆਂ, ਜੋ ਸਾਰੇ ਉਮਰ ਸਮੂਹਾਂ ਵਿੱਚ ਕੁੱਲ ਪੇਰੋਲ ਵਾਧੇ ਵਿੱਚ ਲਗਭਗ 59.41% ਦਾ ਯੋਗਦਾਨ ਦਰਸਾਉਂਦੀਆਂ ਹਨ। ਉੱਤਰ ਪੂਰਬੀ  ਦੇ ਰਾਜਾਂ ਨੇ ਪਿਛਲੇ ਮਹੀਨੇ ਦੇ ਮੁਕਾਬਲੇ ਨਵੇਂ ਗਾਹਕਾਂ ਦੇ ਵਾਧੇ ਦੇ ਮਾਮਲੇ ਵਿਚ ਔਸਤ ਨਾਲੋਂ ਜਿਆਦਾ ਵਾਧਾ ਦਰਸਾਇਆ ਹੈ।
ਲਿੰਗ-ਅਧਾਰਤ ਵਿਸ਼ਲੇਸ਼ਣ ਦਰਸਾਉਂਦਾ ਹੈ ਕਿ ਮਹੀਨੇ ਦੌਰਾਨ ਕੁਲ ਨਵੇਂ ਮੈਂਬਰਾਂ ਵਿੱਚ ਔਰਤਾਂ ਦਾ ਯੋਗਦਾਨ ਲਗਭਗ 22% ਹੈ। ਮਹੀਨਾਵਾਰ ਵਿਸ਼ਲੇਸ਼ਣ ਵਿਚ ਅਪ੍ਰੈਲ, 2021 ਵਿਚ 2.81 ਲੱਖ ਦਾਖਲਿਆਂ ਨਾਲ ਜਾਹਿਰ ਹੁੰਦਾ ਹੈ, ਜੋ ਮਾਰਚ, 2021 ਵਿਚ 2.42 ਲੱਖ ਸਨ। ਇਸ ਤੋਂ ਇਲਾਵਾ, ਈਪੀਐਫਓ ਦੇ ਦਾਇਰੇ ਵਿਚ ਆਈਆਂ ਮਹਿਲਾ ਗਾਹਕਾਂ ਦੀ ਗਿਣਤੀ ਵੀ ਅਪ੍ਰੈਲ 2021 ਵਿਚ 1.90 ਲੱਖ ਹੋ ਗਈ, ਜੋ ਮਾਰਚ, 2021 ਵਿਚ 1.84 ਲੱਖ ਸੀ।
ਉਦਯੋਗ-ਅਧਾਰਤ ਪੇਰੋਲ ਅੰਕੜੇ ਇਹ ਸੰਕੇਤ ਦਿੰਦੇ ਹਨ ਕਿ ‘ਮਾਹਰ ਸੇਵਾਵਾਂ’ ਸ਼੍ਰੇਣੀ  ਦਾ ਮਹੀਨੇ ਦੇ ਦੌਰਾਨ ਕੁੱਲ ਗਾਹਕਾਂ ਦੇ ਵਾਧੇ ਵਿੱਚ ਯੋਗਦਾਨ 45% ਬਣਦਾ ਹੈ। ਇਸ ਤੋਂ ਇਲਾਵਾ, ਉਦਯੋਗਾਂ ,ਪਲਾਸਟਿਕ ਉਤਪਾਦਾਂ, ਬੀੜੀ ਬਣਾਉਣ ਦੇ ਕੰਮ ਨਾਲ ਜੁੜੇ ਉਦਯੋਗਾਂ, ਸਕੂਲਾਂ, ਬੈਂਕਾਂ ਅਤੇ ਲੋਹੇ ਅਤੇ ਸਟੀਲ ਖੇਤਰਾਂ ਨਾਲ ਸਬੰਧਤ ਸੰਸਥਾਵਾਂ ਵਿਚ ਵੀ ਪਿੱਛਲੇ ਮਹੀਨੇ ਮਾਰਚ 2021 ਦੇ ਪਿੱਛਲੇ ਮਹੀਨੇ ਦੇ ਮੁਕਾਬਲੇ ਅਪ੍ਰੈਲ, 2021 ਵਿਚ ਨਵੇਂ ਗਾਹਕਾਂ ਵਿੱਚ ਔਸਤ ਨਾਲੋਂ ਉੱਚਾ ਵਾਧਾ ਦਰਜ ਕੀਤਾ ਗਿਆ। .
ਪੇਰੋਲ ਅੰਕੜਾ ਆਰਜ਼ੀ ਹੈ ਕਿਉਂਕਿ ਅੰਕੜਾ ਜਨਰੇਸ਼ਨ ਕਰਮਚਾਰੀ ਦੇ ਰਿਕਾਰਡ ਨੂੰ ਅਪਡੇਟ ਕਰਨ ਵਾਲੀ ਇੱਕ ਨਿਰੰਤਰ ਪ੍ਰਕਿਰਿਆ ਦਾ ਨਿਰੰਤਰ ਅਭਿਆਸ ਹੈ। ਇਸ ਲਈ ਪਿਛਲੇ ਅੰਕੜਿਆਂ ਨੂੰ ਹਰ ਮਹੀਨੇ ਅਪਡੇਟ ਕੀਤਾ ਜਾਂਦਾ ਹੈ। ਅਪ੍ਰੈਲ 2018 ਤੋਂ ਈਪੀਐਫਓ ਸਤੰਬਰ 2017 ਤੋਂ ਬਾਅਦ ਦੀ ਮਿਆਦ ਨੂੰ ਕਵਰ ਕਰਨ ਵਾਲੇ ਪੇਰੋਲ ਅੰਕੜੇ ਜਾਰੀ ਕਰ ਰਿਹਾ ਹੈ।
-----------------------------
ਐਮਜੇਪੀਐਸ / ਐਮਐਸ / ਜੇਕੇ
(Visitor Counter : 130
ਵਿੱਤ ਮੰਤਰਾਲਾ
ਵਿੱਤ ਮੰਤਰਾਲਾ ਨੇ ਆਮਦਨਕਰ ਵਿਭਾਗ ਦੇ ਈ—ਫਾਈਲਿੰਗ ਪੋਰਟਲ ਵਿੱਚ ਆ ਰਹੀਆਂ ਖਾਮੀਆਂ ਬਾਰੇ ਇਨਫੋਸਿਸ ਨਾਲ ਮੀਟਿੰਗ ਕੀਤੀ
ਕੇਂਦਰੀ ਵਿੱਤ ਅਤੇ ਕਾਰਪੋਰੇਟ ਮਾਮਲੇ ਮੰਤਰੀ ਸ਼੍ਰੀਮਤੀ ਨਿਰਮਲਾ ਸੀਤਾਰਮਣ ਨੇ ਅੱਜ ਬਾਅਦ ਦੁਪਹਿਰ ਇਨਫੋਸਿਸ ਦੇ ਐੱਮ ਡੀ ਤੇ ਸੀ ਈ ਓ ਸ਼੍ਰੀ ਸਲਿਲ ਪਾਰੇਖ ਨਾਲ ਮੁਲਕਾਤ ਕਰਕੇ ਕਰਦਾਤਾਵਾਂ ਵੱਲੋਂ ਇਸ ਪੋਰਟਲ ਦੇ ਲਾਂਚ ਤੋਂ ਢਾਈ ਮਹੀਨੇ ਬਾਅਦ ਤੱਕ ਆਮਦਨਕਰ ਵਿਭਾਗ ਦੇ ਈ—ਫਾਈਲਿੰਗ ਪੋਰਟਲ ਵਿੱਚ ਲਗਾਤਾਰ ਆ ਰਹੀਆਂ ਖਾਮੀਆਂ ਬਾਰੇ ਸਰਕਾਰ ਦੀ ਡੂੰਘੀ ਨਰਾਜ਼ਗੀ ਅਤੇ ਚਿੰਤਾ ਪ੍ਰਗਟ ਕੀਤੀ । ਉਹਨਾਂ ਕਿਹਾ ਕਿ ਇਸ ਪੋਰਟਲ ਨੂੰ ਪਹਿਲਾਂ ਹੀ ਦੇਰ ਨਾਲ ਲਾਂਚ ਕੀਤਾ ਗਿਆ ਸੀ । ਸ਼੍ਰੀਮਤੀ ਸੀਤਾਰਮਣ ਨੇ ਕਰਦਾਤਾਵਾਂ ਨੂੰ ਪੇਸ਼ ਆ ਰਹੇ ਬਾਰ ਬਾਰ ਮੁੱਦਿਆਂ ਦੀ ਵਿਆਖਿਆ ਮੰਗੀ ਹੈ ।
ਵਿੱਤ ਮੰਤਰਾਲੇ ਨੇ ਜੋ਼ਰ ਦੇ ਕੇ ਕਿਹਾ ਹੈ ਕਿ ਇਨਫੋਸਿਸ ਦੀ ਤਰਫੋਂ ਹੋਰ ਸਰੋਤ ਅਤੇ ਯਤਨ ਕਰਨ ਦੀ ਲੋੜ ਹੈ ਤਾਂ ਜੋ ਪਹਿਲਾਂ ਹੀ ਬਹੁਤ ਦੇਰ ਹੋ ਚੁੱਕੀਆਂ ਸਹਿਮਤ ਸੇਵਾਵਾਂ ਦੀ ਸਪੁਰਦਗੀ ਨੂੰ ਯਕੀਨੀ ਬਣਾਇਆ ਜਾ ਸਕੇ । ਸ਼੍ਰੀ ਪਾਰੇਖ ਨੂੰ ਕਰਦਾਤਾਵਾਂ ਨੂੰ ਪੇਸ਼ ਮੁਸ਼ਕਲਾਂ ਅਤੇ ਪੋਰਟਲ ਦੇ ਕੰਮਕਾਜ ਵਿੱਚ ਦੇਰੀ ਕਾਰਨ ਪੈਦਾ ਹੋ ਰਹੀਆਂ ਮੁਸ਼ਕਲਾਂ ਬਾਰੇ ਵੀ ਸਚੇਤ ਕੀਤਾ ਗਿਆ ।
ਵਿੱਤ ਮੰਤਰੀ ਨੇ ਮੰਗ ਕੀਤੀ ਕਿ ਪੋਰਟਲ ਦੀ ਮੌਜੂਦਾ ਕਾਰਜ ਕੁਸ਼ਲਤਾਵਾਂ ਅਤੇ ਟੈਕਸ ਕਰਦਾਤਾਵਾਂ ਨੂੰ ਟੀਮ ਦੁਆਰਾ 15 ਸਤੰਬਰ 2021 ਤੱਕ ਹੱਲ ਕੀਤਾ ਜਾਣਾ ਚਾਹੀਦਾ ਹੈ ਤਾਂ ਜੋ ਕਰਦਾਤਾ ਅਤੇ ਪੇਸ਼ੇਵਰ ਪੋਰਟਲ ਤੇ ਨਿਰਵਿਘਨ ਕੰਮ ਕੀਤਾ ਜਾ ਸਕੇ । ਸ਼੍ਰੀ ਪਾਰੇਖ ਨੇ ਦੱਸਿਆ ਕਿ ਉਹ ਤੇ ਉਹਨਾਂ ਦੀ ਟੀਮ ਪੋਰਟਲ ਦੇ ਸੁਚਾਰੂ ਕੰਮਕਾਜ ਨੂੰ ਯਕੀਨੀ ਬਣਾਉਣ ਲਈ ਸਭ ਕੁਝ ਕਰ ਰਹੀ ਹੈ । ਸ਼੍ਰੀ ਪਾਰੇਖ ਨੇ ਅੱਗੇ ਕਿਹਾ ਕਿ ਇਸ ਪ੍ਰਾਜੈਕਟ ਤੇ 750 ਤੋਂ ਵੱਧ ਟੀਮ ਮੈਂਬਰ ਕੰਮ ਕਰ ਰਹੇ ਹਨ । ਇਨਫੋਸਿਸ ਦੇ ਸੀ ਈ ਓ ਸ਼੍ਰੀ ਪ੍ਰਵੀਨ ਰਾਓ ਖੁੱਦ ਇਸ ਪ੍ਰਾਜੈਕਟ ਦੀ ਨਿਗਰਾਨੀ ਕਰ ਰਹੇ ਹਨ । ਸ਼੍ਰੀ ਪਾਰੇਖ ਨੇ ਭਰੋਸਾ ਦਿੱਤਾ ਕਿ ਇਨਫੋਸਿਸ ਪੋਰਟਲ ਤੇ ਕਰਦਾਤਾਵਾਂ ਨੂੰ ਖਾਮੀ ਰਹਿਤ ਅਭਿਆਸ ਯਕੀਨੀ ਬਣਾਉਣ ਲਈ ਤੇਜ਼ੀ ਨਾਲ ਕੰਮ ਕਰ ਰਹੀ ਹੈ ।
ਆਰਥਿਕ ਮਾਮਲਿਆਂ ਬਾਰੇ ਮੰਤਰੀ ਮੰਡਲ ਕਮੇਟੀ
ਕੈਬਨਿਟ ਨੇ ਕੋਚੀ ਪੋਰਟ ਅਥਾਰਟੀ ਨੂੰ ਭਾਰਤ ਸਰਕਾਰ ਦੇ ਕਰਜ਼ਿਆਂ ਦੀ ਮੁੜ ਅਦਾਇਗੀ ਲਈ ਤਿੰਨ ਸਾਲਾਂ ਦੀ ਮਿਆਦ ਨੂੰ ਮਨਜ਼ੂਰੀ ਦਿੱਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਆਰਥਿਕ ਮਾਮਲਿਆਂ ਬਾਰੇ ਕੈਬਨਿਟ ਕਮੇਟੀ ਨੇ ਕੋਚੀ ਪੋਰਟ ਅਥਾਰਟੀ  ਨੂੰ ਭਾਰਤ ਸਰਕਾਰ ਦੀ ਕੋਵਿਡ-19 ਮਹਾਮਾਰੀ ਦੇ ਕਾਰਨ ਵਿੱਤੀ ਸੰਕਟ ਤੋਂ ਬਚਣ ਲਈ 446.83 ਕਰੋੜ ਰੁਪਏ ਬਕਾਇਆ ਰਕਮ ਦੀ ਮੁੜ ਅਦਾਇਗੀ ਲਈ ਤਿੰਨ ਸਾਲਾਂ  ਦੀ ਮਿਆਦ ਨੂੰ ਮਨਜ਼ੂਰੀ ਦੇ ਦਿੱਤੀ ਹੈ।
ਇਹ ਰਕਮ 2018-19 ਤੋਂ ਸ਼ੁਰੂ ਹੋਣ ਵਾਲੀਆਂ 10 ਕਿਸ਼ਤਾਂ ਵਿੱਚ ਅਦਾ ਕੀਤੀ ਜਾਣੀ ਸੀ। ਹਾਲਾਂਕਿ, ਕੋਚੀ ਪੋਰਟ ਅਥਾਰਟੀ ਸਿਰਫ 2018-19 ਅਤੇ 2019-20 ਦੀਆਂ ਕਿਸ਼ਤਾਂ ਦਾ ਭੁਗਤਾਨ ਕਰ ਸਕੀ ਹੈ। 2020-21 ਤੋਂ, ਕੋਵਿਡ -19 ਮਹਾਮਾਰੀ ਦੇ ਕਾਰਨ ਆਵਾਜਾਈ ਬੁਰੀ ਤਰ੍ਹਾਂ ਪ੍ਰਭਾਵਿਤ ਹੋਈ ਸੀ, ਜਿਸ ਨੇ ਨਕਦੀ ਦੇ ਪ੍ਰਵਾਹ 'ਤੇ ਬੁਰਾ ਪ੍ਰਭਾਵ ਪਾਇਆ ਸੀ। ਨਤੀਜੇ ਵਜੋਂ, ਕੋਚੀ ਬੰਦਰਗਾਹ 2020-21 ਅਤੇ 2021-22 ਦੀਆਂ ਕਿਸ਼ਤਾਂ ਦਾ ਭੁਗਤਾਨ ਨਹੀਂ ਕਰ ਸਕੀ।
ਕੋਚੀ ਬੰਦਰਗਾਹ ਨੂੰ ਨਵੰਬਰ 2021 ਤੋਂ ਮੇਜਰ ਪੋਰਟ ਅਥਾਰਟੀਜ਼ ਐਕਟ, 2021 ਦੇ ਅਧੀਨ ਲਿਆਂਦਾ ਗਿਆ ਹੈ। ਆਰਥਿਕ ਮਾਮਲਿਆਂ ਬਾਰੇ ਕੈਬਨਿਟ ਕਮੇਟੀ  ਨੇ 24.08.2016 ਨੂੰ ਕੋਚੀ ਬੰਦਰਗਾਹ ਦੁਆਰਾ 1936-37 ਤੋਂ 1994-95 ਦੌਰਾਨ ਵੱਖ-ਵੱਖ ਬੁਨਿਆਦੀ ਢਾਂਚਾਗਤ ਵਿਕਾਸ ਗਤੀਵਿਧੀਆਂ ਲਈ ਲਏ ਗਏ ਭਾਰਤ ਸਰਕਾਰ ਦੇ ਕਰਜ਼ਿਆਂ 'ਤੇ ਪੈਨਲ ਇਨਵਸਟ ਦੀ ਮੁਆਫੀ ਦੇ ਪ੍ਰਸਤਾਵ ਨੂੰ ਮਨਜ਼ੂਰੀ ਦਿੱਤੀ ਸੀ। ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਦੇਸ਼ ਵਿੱਚ ਕੋਵਿਡ-19 ਟੀਕਾਕਰਣ ਕਵਰੇਜ ਦਾ ਕੁੱਲ ਅੰਕੜਾ 173.86 ਕਰੋੜ ਦੇ ਪਾਰ ਪਹੁੰਚਿਆ
ਪਿਛਲੇ 24 ਘੰਟਿਆਂ ਦੇ ਦੌਰਾਨ 41.54 ਲੱਖ ਤੋਂ ਅਧਿਕ ਕੋਵਿਡ ਟੀਕੇ ਲਗਾਏ ਗਏ
ਮੌਜੂਦਾ ਰਿਕਵਰੀ ਦਰ 97.94%ਹੈ
ਪਿਛਲੇ 24 ਘੰਟਿਆਂ ਦੇ ਦੌਰਾਨ 30,615 ਨਵੇਂ ਕੇਸ ਸਾਹਮਣੇ ਆਏ
ਦੇਸ਼ ਵਿੱਚ ਐਕਟਿਵ ਕੇਸਾਂ ਦੀ ਕੁੱਲ ਸੰਖਿਆ ਵਰਤਮਾਨ ਵਿੱਚ 3,70,240
ਸਪਤਾਹਿਕ ਪਾਜ਼ਿਟਿਵਿਟੀ ਦਰ 3.32%
ਪਿਛਲੇ 24 ਘੰਟਿਆਂ ਦੇ ਦੌਰਾਨ 41.54 ਲੱਖ ਤੋਂ ਅਧਿਕ  ਕੋਵਿਡ ਰੋਧੀ ਟੀਕੇ ਲਗਾਉਣ ਦੇ ਨਾਲ ਹੀ ਦੇਸ਼ ਦੀ ਕੋਵਿਡ-19 ਟੀਕਾਕਰਣ ਕਵਰੇਜ ਵਧ ਕੇ 173.86 ਕਰੋੜ ਤੋਂ  ਹੋ ਗਈ।
ਇਹ ਉਪਲਬਧੀ 1,95,98,966 ਸੈਸ਼ਨਾਂ ਦੇ ਜ਼ਰੀਏ ਪ੍ਰਾਪਤ ਕੀਤੀ ਗਈ ਹੈ। ਅੱਜ ਸਵੇਰੇ 7 ਵਜੇ ਤੱਕ ਪ੍ਰਾਪਤ ਆਰਜ਼ੀ ਰਿਪੋਰਟ ਦੇ ਅਨੁਸਾਰ ਸੰਚਿਤ ਅੰਕੜਿਆਂ ਦਾ ਪੂਰਾ ਬਿਓਰਾ ਇਸ ਪ੍ਰਕਾਰ ਹੈ:
|
|
ਸੰਚਿਤ ਵੈਕਸੀਨ ਡੋਜ਼ ਕਵਰੇਜ
|
|
ਹੈਲਥ ਕੇਅਰ ਵਰਕਰ
|
|
ਪਹਿਲੀ ਖੁਰਾਕ
|
|
1,03,99,960
|
|
ਦੂਸਰੀ ਖੁਰਾਕ
|
|
99,39,631
|
|
ਪ੍ਰੀਕੌਸ਼ਨ ਡੋਜ਼
|
|
39,47,365
|
|
ਫ੍ਰੰਟਲਾਈਨ ਵਰਕਰ
|
|
ਪਹਿਲੀ ਖੁਰਾਕ
|
|
1,84,06,271
|
|
ਦੂਸਰੀ ਖੁਰਾਕ
|
|
1,73,92,895
|
|
ਪ੍ਰੀਕੌਸ਼ਨ ਡੋਜ਼
|
|
55,72,301
|
|
15 ਤੋਂ 18 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
5,27,06,855
|
|
ਦੂਸਰੀ ਖੁਰਾਕ
|
|
1,75,85,751
|
|
18 ਤੋਂ 44 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
54,90,49,014
|
|
ਦੂਸਰੀ ਖੁਰਾਕ
|
|
42,99,79,799
|
|
45 ਤੋਂ 59 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
20,18,15,183
|
|
ਦੂਸਰੀ ਖੁਰਾਕ
|
|
17,70,80,381
|
|
60 ਸਾਲ ਤੋਂ ਵੱਧ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
12,60,29,897
|
|
ਦੂਸਰੀ ਖੁਰਾਕ
|
|
11,03,22,289
|
|
ਪ੍ਰੀਕੌਸ਼ਨ ਡੋਜ਼
|
|
84,54,083
|
|
ਪ੍ਰੀਕੌਸ਼ਨ ਡੋਜ਼
|
|
1,79,73,749
|
|
ਕੁੱਲ
|
|
1,73,86,81,675
ਪਿਛਲੇ 24 ਘੰਟਿਆਂ ਵਿੱਚ 82,988 ਮਰੀਜ਼ਾਂ ਦੇ ਠੀਕ ਹੋਣ ਨਾਲ ਠੀਕ ਹੋਣ ਵਾਲੇ ਮਰੀਜ਼ਾਂ ਦੀ ਕੁੱਲ ਸੰਖਿਆ ਵਿੱਚ ਵਾਧਾ ਹੋਇਆ ਹੈ , ਜੋ ਇਸ ਸਮੇਂ 4,18,43,446 ਹੈ।
ਇਸ ਦੇ ਨਤੀਜੇ ਵਜੋਂ, ਭਾਰਤ ਵਿੱਚ ਰਿਕਵਰੀ ਦਰ 97.94% ਹੋ ਗਈ ਹੈ।
ਪਿਛਲੇ 24 ਘੰਟਿਆਂ ਦੇ ਦੌਰਾਨ 30,615 ਨਵੇਂ ਕੇਸ ਸਾਹਮਣੇ ਆਏ।
ਦੇਸ਼ ਵਿੱਚ ਐਕਟਿਵ ਕੇਸਾਂ ਦੀ ਮੌਜੂਦਾ ਸੰਖਿਆ 3,70,240 ਹੈ। ਐਕਟਿਵ ਕੇਸ ਦੇਸ਼ ਦੇ ਕੁੱਲ ਪਾਜ਼ਿਟਿਵ ਕੇਸਾਂ ਦੇ ਕੇਵਲ 0.87% ਹਨ।
ਦੇਸ਼ ਵਿੱਚ ਕੋਵਿਡ ਟੈਸਟ ਸਮਰੱਥਾ ਨੂੰ ਲਗਾਤਾਰ ਵਧਾਇਆ ਜਾ ਰਿਹਾ ਹੈ। ਪਿਛਲੇ 24 ਘੰਟਿਆਂ ਦੇ ਦੌਰਾਨ ਕੁੱਲ 12,51,677 ਟੈਸਟ ਕੀਤੇ ਗਏ। ਦੇਸ਼ ਵਿੱਚ ਹੁਣ ਤੱਕ 75.42 ਕਰੋੜ ਤੋਂ ਅਧਿਕ  ਟੈਸਟ ਕੀਤੇ ਗਏ ਹਨ।
ਦੇਸ਼ ਵਿੱਚ ਟੈਸਟ ਸਮਰੱਥਾ ਵਧਾਈ ਗਈ ਹੈ, ਸਪਤਾਹਿਕ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ 3.32% ਹੈ, ਰੋਜ਼ਾਨਾ ਤੌਰ ‘ਤੇ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ 2.45% ਹੈ।
ਰੇਲ ਮੰਤਰਾਲਾ
ਰੇਲ ਮਾਲ ਗਾਹਕਾਂ ਨੂੰ ਰੇਲ ਗ੍ਰੀਨ ਪੋਇੰਟਸ ਮਿਲਣਗੇ
ਫੋਇਸ ਕੇ ਈ-ਆਰਡੀ ਪੋਰਟਲ ‘ਤੇ ਰਜਿਸਟਰਡ ਮਾਲ ਗਾਹਕਾਂ ਦੇ ਲਈ ਲਾਗੂ
ਅਪ੍ਰੈਲ 2022 ਤੋਂ ਯੋਜਨਾ ਦੇ ਸ਼ੁਰੂ ਹੋਣ ਦੀ ਸੰਭਾਵਨਾ
ਭਾਰਤੀ ਰੇਲ ਨੇ ਮਾਲ ਗਾਹਕਾਂ ਨੂੰ ਰੇਲ ਗ੍ਰੀਨ ਪੋਇੰਟਸ ਨਾਮਕ ਕਾਰਬਨ ਸੇਵਿੰਗ ਪੋਇੰਟਸ ਦੇਣ ਦੇ ਲਈ ਹਾਲ ਹੀ ਵਿੱਚ ਨੀਤੀ ਦਿਸ਼ਾ-ਨਿਰੇਦਸ਼ ਜਾਰੀ ਕੀਤੇ ਹਨ। ਇਹ ਸਿਰਫ ਉਨ੍ਹਾਂ ਮਾਲ ਗਾਹਕਾਂ ਦੇ ਲਈ ਲਾਗੂ ਹੋਣਗੇ, ਜੋ ਮਾਲ ਪਰਿਚਾਲਨ ਸੂਚਨਾ ਪ੍ਰਣਾਲੀ  ਦੇ ਈ-ਆਰਡੀ ਪੋਰਟਲ ‘ਤੇ ਰਜਿਸਟਰਡ ਹਨ।
ਮਾਲ ਸੇਵਾਵਾਂ ਦੇ ਲਈ ਜੋ ਵੀ ਗਾਹਕ ਔਨਲਾਈਨ  ‘ਤੇ ਮੰਗ ਦਰਜ ਕਰੇਗਾ, ਉਸ ਨੂੰ ਮਾਲ-ਯਾਤਾਯਾਤ ਦੇ ਲਈ ਭਾਰਤੀ ਰੇਲ ਨੂੰ ਚੁਨਣ ‘ਤੇ ਫੌਰਨ ਇੱਕ ‘ਪੋਪ-ਅਪ’ ਧੰਨਵਾਦ ਸੰਦੇਸ਼ ਮਿਲੇਗਾ। ਸੰਦੇਸ਼ ਵਿੱਚ ਰੇਲ ਗ੍ਰੀਨ ਪੋਇੰਟ ਨਾਮਕ ਕਾਰਬਨ ਉਤਸਿਰਜਣ ਦੀ ਸੰਭਾਵਿਤ ਬਚਤ ਦੀ ਪੂਰੀ ਜਾਣਕਾਰੀ ਮਿਲ ਜਾਵੇਗੀ। ਜਦੋਂ ਆਰਆਰ ਤਿਆਰ ਹੋ ਜਾਵੇਗਾ, ਤਾਂ ਕਾਰਬਨ ਉਤਸਿਰਜਣ ਵਿੱਚ ਬਚਾਵ ਬਾਰੇ ਜੋ ਪੋਇੰਟਸ ਹੋਣਗੇ, ਉਨ੍ਹਾਂ ਨੂੰ ਰੇਲ ਗ੍ਰੀਨ ਪੋਇੰਟਸ ਦੇ ਰੂਪ ਵਿੱਚ ਗਾਹਕ ਦੇ ਖਾਤੇ ਵਿੱਚ ਜਮਾਂ ਕਰ ਦਿੱਤਾ ਜਾਵੇਗਾ। ਸਮੱਗਰ ਪੋਇੰਟਾਂ ਨੂੰ ਮਾਲ ਵਪਾਰ ਵਿਕਾਸ ਪੋਰਟਲ ‘ਤੇ ਮੌਜੂਦ ਗਾਹਕ ਦੇ ਖਾਤੇ ਵਿੱਚ ਵੀ ਦਰਸਾਇਆ ਜਾਵੇਗਾ। ਰੇਲ ਗ੍ਰੀਨ ਪੋਇੰਟ ਦਿਖਾਉਣ ਵਾਲੇ ਪ੍ਰਮਾਣ ਪੱਤਰ ਨੂੰ ਇਸ ਪ੍ਰਣਾਲੀ ਤੋਂ ਡਾਉਨਲੋਡ ਕੀਤਾ ਜਾ ਸਕਦਾ ਹੈ।
ਰੇਲ ਗ੍ਰੀਨ ਪੋਇੰਟਾਂ ਨੂੰ ਰੇਲ ਦੀ ਕਿਸੇ ਵੀ ਸੁਵਿਧਾ ਨੂੰ ਪ੍ਰਾਪਤ ਕਰਨ ਦੇ ਲਈ ਇਸਤੇਮਾਲ ਕੀਤਾ ਜਾ ਸਕਦਾ ਹੈ। ਰੇਲ ਗ੍ਰੀਨ ਪੋਇੰਟ ਨੂੰ ਵਿੱਤੀ ਵਰ੍ਹੇ ਦੇ ਅਧਾਰ ‘ਤੇ ਦਰਜ ਕੀਤਾ ਜਾਵੇਗਾ। ਇਸ ਸੂਚਨਾ ਨਾਲ ਗਾਹਕਾਂ ਨੂੰ ਜੋ ‘ਫੀਲ ਗੁਡ ਫੈਕਟਰ’ ਦਾ ਅਨੁਭਵ ਹੋਵੇਗਾ, ਉਸ ਦੇ ਕਾਰਨ ਗਾਹਕ ਮਾਲ-ਯਾਤਾਯਾਤ ਦੇ ਲਈ ਰੇਲ ਦਾ ਵੱਧ ਤੋਂ ਵੱਧ ਉਪਯੋਗ ਕਰਨ ਨੂੰ ਪ੍ਰੇਰਿਤ ਹੋਣਗੇ। ਇਸ ਦੇ ਇਲਾਵਾ, ਕੋਰਪੋਰੇਟ ਗਾਹਕ ਵੀ ਆਪਣੀ ਵੈਬਸਾਈਟਾਂ, ਆਪਣਾ ਸਲਾਨਾ ਰਿਪੋਰਟਾਂ ਵਿੱਚ ਇਸ ਦਾ ਜ਼ਿਕਰ ਕਰ ਸਕਦੇ ਹਨ।
ਰੇਲ ਗ੍ਰੀਨ ਪੋਇੰਟ ਦਾ ਮੋਡਿਊਲ ਨੂੰ ਕ੍ਰਿਸ/ਫੋਇਸ ਨੇ ਵਿਕਸਿਤ ਕੀਤਾ ਹੈ। ਰੇਲਵੇ ਸੂਚਨਾ ਪ੍ਰਣਾਲੀ ਕੇਂਦਰ  ਵੀ ਗਾਹਕਾਂ ਦੇ ਲਈ ਕਤਿਪਯ ਗ੍ਰੀਨ ਸਟਾਰ ਰੇਟਿੰਗ ਦੀ ਅਵਧਾਰਣਾ ਵਿਕਸਿਤ ਕਰ ਰਿਹਾ ਹੈ, ਜਿਸ ਦੇ ਤਹਿਤ ਗਾਹਕਾਂ ਦੇ ਰੇਲ ਗ੍ਰੀਨ ਪੋਇੰਟਾਂ ਦੇ ਅਧਾਰ ‘ਤੇ ਪਹਿਚਾਣ ਹੋਵੇਗੀ। ਰੇਲ ਗ੍ਰੀਨ ਪੋਇੰਟਾਂ ਦੇ ਲਈ ਵੇਰਵਾ ਪੈਨਲ ਬਾਰੇ ਵੀ ਵਿਚਾਰ ਕੀਤਾ ਜਾ ਰਿਹਾ ਹੈ। ਅਪ੍ਰੈਲ 2022 ਤੋਂ ਯੋਜਨਾ ਦੇ ਸ਼ੁਰੂ ਹੋਣ ਦੀ ਸੰਭਾਵਨਾ ਹੈ।